Prihvatanje različitosti kroz muziku\nNaslovna Kultura Muzika Prihvatanje različitosti kroz muziku\nU koncertnoj sali ŠOMO „Stevan Hristić“, u četvrtak, 20. decembra u organizaciji Udruženja građana „Centar za razvoj Bačke Palanke“ održan je Koncert tolerancije, na kojem su učestvovali učenici muzičke škole kako iz našeg grada, tako i iz isturenog odeljenja u Baču.\nPetnaest devojčica i dečaka slovačke, mađarske, nemačke, rusinske i srpske nacionalnosti izvodili su kompozicije karakteristične za narod kome pripadaju.\nSpomenka Rokvić, UG „Centar za razvoj Bačke Palanke“:\n– Cilj manifestacije je razvijanje i afirmacija kulture nacionalnih manjina, upoznavanje kulturne baštine i tradicije naroda koji žive na ovim prostorima, podsticanje i promocija kulturnog amaterizma, posebno stvaralaštva mladih, promocija potreba u kulturi i umetnosti nacionalnih zajednica.\n– Obzirom da naše udruženje već šestu godinu za redom organizuje ovaj koncert tolerancije, i dalje ćemo težiti da uspostavimo trajnu i višestruku komunikaciju između mladih pripadnika nacionalnih manjina. Značaj manifestacije se ogleda i u kontinuiranom doprinosu razvoju multikulturalizma i pružanju prilke nacionalnim manjinama da širu zajednicu upoznaju, odnosno podsete na doprinos koji su kao manjinski narod kroz istoriju dali, ali i sada daju razvoju kulturne ponude u Vojvodini.\nDirektorka ŠOMO „Stevan Hristić“, Sandra Milutinović:\n– Koncert tolerancije se u našoj školi održava drugi put na inicijativu naše saradnice Spomenke Rokvić, a mi smo prepoznali da je ideja prelepa. Suština je da primerom učimo našu decu kako da prihvataju različitosti, da ih zavole i upoznaju.\nistureno odeljenje muzičke škole u Baču\nUG Centar za razvoj Bačke Palanke\nPrethodni tekstLakše do posla sa ECDL sertifikatom\nSledeći tekstLazar Miškov delegat u Holandiji


Bansko - u planine, jer tamo još nema zime :)\nOktobarski Filmski susreti u Sinepleksu Radovi ekipa niškog Vodovoda u više naselja u utorak, 6. oktobra\nBansko – u planine, jer tamo još nema zime :)\nOct 6, 2020 U rubrici: 1000 reči\nBansko u Bugarskoj – još jedan od predloga ekipe Megafona za vikend, jer bi lepo vreme trebalo da nas posluži (kad nam već ništa drugo ne ide na ruku 🙂 ). Ukoliko krećete iz Niša, do ovog popularnog mesta za zimski turizam, treba vam oko tri i po sata vožnje. Za Bugarsku nije potreban PCR test, a još jedna od prednosti je to što u ovo doba godine nema gužve, što je u vreme korone za mnoge značajna informacija.\nIzlet kroz Nacionalni park Pirin\nBansko se nalazi u oblasti visokog Pirina, sa najvišim vrhom Vihren, visine 2.914 metara. Nismo se popeli, ali sudeći po broju turista koje smo videli, i te kako je popularno mesto za iskusne planinare. Ako za takav poduhvat niste spremni, možete da iskoristite priliku za šetnju kroz šumu do Planinskog doma, odakle se pruža prelep pogled na Vihren. Ako se odlučite za šetnju urbanim delom grada, ne propustite stari deo Banskog. Kuće od kamena i drveta, kej i šetalište, prema našem mišljenju najlepši su deo ovog mesta. Novoizgrađeni objekti, makar na nas, nisu ostavili preveliki utisak. U centru Banskog naći ćete mnogo kafana i restorana, pa možete da birate jela “od sorte”.\nBansko – smeštaj, hrana i cene\nCene smeštaja u oktobru su povoljne, pa se noćenje u hotelu, u zavisnosti od toga koliki vam je komfor potreban, kreće od dve do četiri hiljade dinara za dvoje. Takođe, možete obilno da ručate ili doručkujete za 25 do 30 evra, a ovo se posebno odnosi na ljubitelje mesa. Ako ste za brzinski obrok “s nogu”, tu možete da prođete daleko povoljnije. Mi smo pretekli ski sezonu, kada je ovo mesto krcato i okuplja turiste iz gotovo svih delova sveta. Staze za skijanje u ovom popularnom zimskom odmaralištu duge su 70 kilometara. Za sada prenosimo utiske sa jesenjeg izleta kroz galeriju, a do zime je ostalo još malo 🙂\nRubrika: 1000 reči\nMesto Golem u neskladu sa svojim imenom :)\nMay 6, 2021 Jovana Djordjević in:1000 reči with\tno comments\nOd Deliblatske peščare do drevnih utvrđenja\nApr 30, 2021 Jovana Djordjević in:1000 reči with\tno comments\nApr 22, 2021 Jovana Djordjević in:1000 reči with\tno comments\nDžinovske kapije, vodopad i drugi biseri istočne Srbije\nApr 9, 2021 Jovana Djordjević in:1000 reči with\tno comments\nPromocija neistraženih turističkih ruta u pograničnom regionu Bugarska-Srbija\nMar 7, 2021 Jovana Djordjević in:webetext with\tno comments\nSvi u prirodu 25. jula\nJavna licitacija LFN u Niškoj Banji 6. avgusta\nNišvil radionice i program Jazz for Kids\nNiški Istorijski arhiv u tvom telefonu\nMeniji na Brajevom pismu u niškim kafićima\nRadionice za decu u Istorijskom arhivu u Nišu\nOslikaj hrabrost: Konkurs za umetnike i muraliste\nJavna licitacija LFN u Niškoj Banji 23. jula\nFunky Side of Niš – oaza van centra grada


Ivanuša: SZO za sada ne preporučuje vakcinaciju dece - Zelena učionica\nIvanuša: SZO za sada ne preporučuje vakcinaciju dece\nDirektor Svetske zdravstvene organizacije (SZO) u Srbiji Marijan Ivanuša rekao je danas da je najvažnije da roditelji znaju da vakcinacija dece protiv korona virusa neće biti preporučena za vakcine koje nisu prošle kliničko testiranje kod dece.\n„Vakcine koje će se koristiti kod dece biće potvrđeno efikasne i bezbedne. Za sada mislim da se radi samo o Fajzeru, ali se rade kliničke studije i za druge“, rekao je Ivanuša za Radio-televiziju Srbije.\nDirektor SZO u Srbiji kazao je da ta organizacija za sada ne preporučuje vakcinaciju dece, ali samo zbog toga što ima drugih prioritetnih grupa.\n„Mi znamo da ima brojnih država u svetu koji nemaju dovoljno vakcina za odrasle, za stare ljude, za ljude sa hroničnim oboljenjima koji jesu faktor rizika za ozbiljan tok bolesti“, istakao je Ivanuša.\nOn kaže da deca trenutno nisu prioritetna grupa, ali ako ima vakcina, mogu i ona da budu vakcinisana.\n„Ako su to deca sa nekim hroničnim oboljenjima, ta deca imaju prioritet. Inače, mogu se vakcinisati i zdrava deca, naravno“, kazao je Ivanuša.\nNa pitanje da li će biti potrebna treća doza vakcine, Ivanuša je rekao da veruje da će doći do trenutka kada će treća doza biti potrebna, ali da SZO za sada nema tačan odgovor kada i kome.\nOn ja ukazao da je cilj SZO da do kraja ove godine bude vakcinisano 30 posto stanovništva celog sveta, ali prema njegovim rečima, svet je daleko od toga.\nProsvetari: Nema poziva iz Ministarstva prosvete\nViše dece biće u vrtićima\nPredlozi Ministarstva za organizaciju rada u školama\nJedan komentar na "Ivanuša: SZO za sada ne preporučuje vakcinaciju dece"\n11 juna, 2021 u 10:01 am\nSTa ima ko da preporucuje drugoj deci, svojoj moze tako da im se isto uhvati\nVažni datumi za upis u srednje škole\nREŠENJA testa iz srpskog jezika i književnosti (2022.)\nStručno uputstvo o formiranju odeljenja i grupa u osnovnim i srednjim školama za školsku 2022/2023. godinu\nDr Konstantinidis: Testiranje đaka jednom u dve nedelje ili kad se pojavi jedan slučaj u odeljenju\nZbog generacija sa sve manje đaka i ove godine mnogi prosvetari biće proglašeni tehnološkim viškom


Faktor | Njemačka uvela rigorozne mjere, u prodavnice samo s negativnim testom\n24.04.2021. / 10:05\n- Znam da je teško, da to pada teško svakom od nas ali to je nužno za jedan prijelazni period - rekao je u petak ministar zdravstva Jens Spahn, piše Hina.\nMaloprodaja, s izuzetkom trgovina za živežne namirnice i dnevne potrepštine, te apoteka, smije primati samo kupce s negativnim testom na koronavirus i uz prethodni termin. Iznad sedmodnevne incidencije od 165 u potpunosti se prelazi na internetsku nastavu u školama.\nUmro vođa Noćnih vukova u Srbiji


Novi poraz BiH, Musa u suzama zbog povrede, Češka ide na Svetsko prvenstvo - Sportske.net\nNovi poraz BiH, Musa u suzama zbog povrede, Češka ide na Svetsko prvenstvo\nNije pomogla ni dobra partija Jusufa Nurkića.\nFoto: EPA-EFE/EPA/ROBERT GHEMENT\nReprezentacija Češke još jedna je učesnica Svetskog prvenstva u Kini, posle večerašnjeg trijumfa u gostima protiv selekcije BiH u ''Skenderiji'' - 85:80.\nOvo je sedma pobeda Čeha u kvalifikacijama, uz jedan poraz, dok BiH ima učinak 2-6 na poslednjem mestu Grupe K. Iz ove grupe je plasman na SP obezbedila i Francuska, a do kraja ćemo gledati borbu za treće mesto kojem su trenutno najbliže reprezentacije Rusije i Finske sa učinkom 4-4.\nSatoranski je bio najefikasniji u pobedničkoj ekipi sa 22 poena, Šilb ga je pratio sa 20, a Hruban sa 17 poena.\nU selekciji Bosne i Hercegovine najbolji Jusuf Nurkić sa 19 poena i 15 skokova, a Kikanović se zaustavio na 18 poena.\nMeč je obeležila i povreda mladog Džanana Muse, koji je u suzama napustio parket, a prema saznanjima portala ''sportsport.ba'', u pitanju je povreda Ahilove tetive i košarkaš Bruklin Netsa je odmah podvrgnut detaljnim lekarskim pregledima.


Kadrovi Kliničkog centra Srbije: alkoholičari, kriminalci, saradnici ubica i policijski špijuni\nKo talasa u kući užasa?\nPiše: Insajder L-8\nSve je počelo Ristićevim pričama o rekonstrukciji nove zgrade KC Srbije, koje je Lončar nazvao "nebulozama i glupostima" kojima se zamajava i javbnost i vlast, a skreće pažnja sa tekućih problema, koje on, za razliku od Ristića, rešava u Urgentnom centru!\nDirektor KC Bežanijska Kosa, dr.Vladimir Kovčin i Aleksandar Milošević direktor KBC Zvezdara u toj emisiji su se držali povučeno, iako su daleko veći stručnjaci i daleko više kvalifikovaniji od Lončara. Međutim, treba ih i razumeti, jer Lončaru nije opasna ličnost zbog pripadnosti Srpskoj naprednoj stranci, već zbog kriminalne prošlosti i sadašnjosti.\nTreba podsetiti da je Lončar bio aktivni saradnik Dušana Spasojevića, u zlatno doba zemunskog klana, i od njega lično dobio automobil marke Audi 6 po kome je bio prepoznatljiv na parkingu u Urgentnom centru. Zajedno sa čuvenim anesteziologom Risom, učestvovao je u likvidacijama nedotučenih kriminalaca u Klničkom centru Srbije, ali je imao i jedan propust zbog koga se Spasojević jako naljutio na svoju "belu ekipu". Reč je o ubistvu Sredoja Šljukića-Šljuke, posle koga je njegov telohranitelj jedva preživeo i bio smešten u Urgentni centar, ali je tadašnji direktor te ustanove, profesor Brana Stefanović znao šta ga tu čeka, pa je izvestio MUP i obezbeđenje je pojačano.\nLončar i ekipa nisu mogli da dopru do Šljukinog telohranitelja, iako su na jednom dežurstvu bili blizu toga da ga ubiju. Posle toga je telohranitelj prebačen na VMA jer je bilo pitanje momenta kada će mu se naći "mehurić u veni" ali, na opšte iznenađenje svih, tamo je umro posle samo sedam dana, i to u momentu kada se vidno oporavio, komunicirao i kretao! Ukratko rečeno, sustigli su ga dugi prsti bele mafije!\nU policijskoj akciji "Sablja", Lončar biva zatvaran ali je odmah "zaigrao na patriotsku kartu" i sve je ispričao policjacima generala Sretena Lukića, te tako postao policijski saradnik. Nakon toga se javno hvalio da radi za Službu koja ga navodno postavlja za direktora UC, iako o tome nema nikakvih dokaza. SNS priznaje da je Lončar njihov kandidat, ali BIA i MUP se ne izjašnjavaju povodom njegovog legitimisanja kao agenta, iako je poznato da je jurio za generalom Lukićem po KC Srbije, barem isto toliko koliko i Predrag Peško, u momentima kada je Lukića operisao sadašnji direktor Miljko Ristić.Tada se jasno videlo da je posle pada zemunskog klana cela ova kriminalna ekipa iz KC Srbije odmah priletela nadležnim starešinama MUP-a da im se dodvorava i nudi svoje usluge.\nZbog političkih i ličnih prljavština predsednika Liberalno demokratske partije Čedomira Jovanovića koje je on imao sa zemunskim klanom, zapravo sa njegovim snabdevačima droge, bila je, ali je brzo propuštena idealna prilika da država do kraja ispita šire veze političara i kriminalaca u državnim strukturama, pa tako i u zdravstvu. Mnogi su to koristili za lažne marketinge, pa se tako Đorđe Bajec javno hvalio da ga je "tukao zemunski klan", a u stvari su ga prebili sinovi jedne spremačice koju je maltretirao u paketu sa sinom profesora Miljka Ristića i drugih radnika UC, prema kojima se ponašao kao SS major u Aušvicu.\nLončarovi napadi na Miljka Ristića kroz prozivke za nebuloznu politiku razvoja u KC Srbije treba da doprinesu odluci o njegovom imenovanju za direktora KC Srbije, i to će biti prvi put da direktor KC Srbije nije profesor, primarijus ili docent, što jednostavno po Statutu mora da bude bar jedno od to troje. Jer, četvrto ne postoji ni u kakvom zakonskom obliku! Međutim, SNS nije neki pobornik poštovanja zakonskih normi, jer su im najveći kriminalci i alkoholičari Kliničkog centra Srbije ušli u redove, a da pri tom još uvek imaju nekoliko članskih karata drugih partija! Da je SNS htela, lako bi sve to proverila preko matičnih brojeva (JMBG). Naravno, to se nije desilo, jer je iz samog vrha stranke naređena strategija rada sa ovim šljamom iz zdravstva, spremnim na sve. SNS ima informacije o količini pljački ali i osobama koje ne sme da dira, ali...\nKakva kriminalna ekipa rukovodi KC Srbije jasno se vidi i iz činjenice kakva su previranja bila prilikom smene Vojka Đukića pre skoro pet godina, godine kada je i krv mogla da padne. Tadašnji ministar Tomica Milosavljević je prvo pokušao da na to mesto postavi svog pulena, docenta Krstića, ali nije uspeo, jer je Vojislav Koštunica odbranio Đukića na pritisak direktora svoje stranke, ali, ubrzo, Milosavljević sprema profesora Stošljevića za mesto direktora, koji ima "određene veze" u podzemlju. Tomica ga upućuje kod Predraga Peška da učvrsti tu vezu i Pešku se svidelo što Stošljević ume dobro da potegne (to iz boce, i ne pije iz čašica kao ni Peško). Piće po piće, reč po reč, i Peško je došao "na poentu" pa je ovako objašnjavao Stošljeviću šta i kako treba da radi:\n" ... Gledaj ovamo...oni su gadni...slušaj...ništa ne govori...samo ćuti i sjedi tu...ja ću sve da pričam...". Međutim, ubrzo, Stošljevića na bazenu Banjica presreću dva ogromna ćelava telohranitelja, približavaju se tik uz njega i ponavljaju monotonim glasom: "..odustani, odustani, odustani...".\nUžasnut scenom, Stošljević ih moli da obavi razgovor, poziva Tomicu Milosavljevića i priča mu u kakvoj je situaciji a ovaj mu odgovara: "...ma nije to Peško, to je onaj govnar Rade Vučićević iz TEC, njemu ne odgovara da preuzmemo Klinički...".\nTako istina nikada nije otkrivena, jer je Stošljević odustao, video je kako je vrag odneo šalu i ostao u Zavodu za poremećaje govora gde je izgubio mesto direktora zbog angažovanju u KCS i zbačen na mesto nekog savetnika.\nZbog čega je SNS takve ljude postavio na najodgovornija mesta u zdravstvu? Brojni su dokazi o tome da stručnjake isteruju a lopovi postavljaju. Prošli mesec pravna služba KC Srbije je na zahtev osnovnog suda, vratila na radno mesto jednog mikrohirurga uz obrazloženje da je reč o stručnjaku koji je dobio protivzakonit otkaz. Odmah je skočio šljam sa članskim kartama SNS po Kliničkom centru Srbije da se buni što je taj hirurg vraćen na posao, pa su direktno Lončar, Srba Knežević i ostala SNS ekipa napadali Miljka Ristića i Jovana Atanasijevića kako su mogli da ga vrate na posao i šta se njih tiče odluka suda?Toliko o tome koliko SNS želi da poštuje pravni sistem...\nMinistarstvo zdravlja će vrlo brzo biti potpuno isključeno iz uticaja u KC Srbije kao što je bilo u vreme Vojka Đukića i Đorđa Bajeca, koji nisu sarađivali sa ministrom, pa će banda iz Kliničkog centra ovog puta sa članskim kartama SNS moći potpuno odrešenih ruku da pljačkaju. Trenutno je najvažnije da se trgovina organima koja je iz UC išla preko Klinike Anlave u vreme direktorovanja Lončara zacementira u Urgentnom centru, jer je VMA preuzela biznis sa organima a koliko su tamo pošteni videlo se po ubistvu Šljukinog telohranitelja, ali i kako su sa VMA poleteli da trguju organima čim je Urgentni centar pre desetak godina pao pod istrage, pa se lanac i kombinacija prekinula.


Pesma zadrugarske omladine (1936)\nU svojstvu recenzenta upravo završavam po drugi put čitanje istoriografskog teksta nove knjige dr Milorada Stamenovića pod naslovom "Zdravstvene zadruge" (1921-1949).\nTaj davno likvidirani oblik zadružnog organizovanja u seoskim područjima, iako Zakon o zadrugama i danas dozvoljava formiranje i zdravstvenih zadruga, vrlo je poučan za samorganizovanje i sprečavanje pljačkanja siromašnog stanovništva u Srbiji od privatnog farmaceutskog i lekarskog lobija.\nPosebno ističem da su zdravstvene zadruge u selima Srbije posle pustošenja u Prvom i Drugom balkanskom i Prvom svetskom ratu odigrale ključnu ulogu u zdravstvenom prosvećivanju i lečenju siromašnih seljaka, samoorganizovanju seoske omladine i žena, i sadajestvu sa poljoprivrednim i veterinarskim stručnjacima u oblasti socijalne agroekonomije (plodoredi i zaštita bilja od bolesti i štetočina i organizacija štalskog uzgoja i veterinarska zaštita stoke) - jer su zdravstveno-bezbedni poljoprivredno-prehrambeni proizvodi preduslov dobrog zdravlja stanovništva!\nU očekivanju skorašnjeg izlaska iz štampe monografije "Zdravstvene zadruge", pratiocima na fejzbuku - sa molbom da dele ovu poruku i na svojim fejzbuk stranicama - darujem i motivacionu "Pesmu zadrugarske omladine", objavljenu u Zdravstvenom pokretu 1936. godine na strani 4.\nZašto današnje zadruge u selima ne čine isto da motivišu mlade da ostaju u poljoprivredi i na selima?\nZDRAVSTVENE ZADRUGE ZA POMOĆ SELU\nPrve zdravstvene zadruge osnovane su 1921. godine i zdravstveno zadrugarstvo je od tada, iz inicijalne ideje, vremenom preraslo u nacionalni zdravstveno-socijalni program i za period od 20 godina pridobilo 70.000 porodica\nDanas je zdravstveno zadrugarstvo omogućeno po osnovu Zakona o zadrugama, iako one u praksi ne postoje u Srbiji. Nejasan je motiv za dodavanje zdravstvenog zadrugarstva u važeći zakon, jer su ovakve zadruge ukinute 1949. godine, međutim, time se ipak stvorila mogućnost da se one osnivaju u budućnosti. Te zadruge ne mogu poslovati na način kako su ranije bile uspostavljene, ali postoje drugi modeli koji mogu biti prihvatljivi, a to je, pre svega, zadružno-zdravstveni koncept zdravstvenog osiguranja, kao i koncept udruživanja u zadruge u okviru privatnog sektora, koji bi potencijalno sprečio dalje stvaranje monopola u privatnom zdravstvenom sektoru.\nOstaje nada da ćemo inovativne koncepte zdravstvenog zadrugarstva znati da prepoznamo i primenimo ubuduće.\nPo završetku Prvog svetskog rata u Srbiji su se javljali brojni javnozdravstveni problemi, koji su se bazirali prevashodno na demografskoj slici, socioekonomskim faktorima, epidemijama, lošim higijenskim uslovima života, zdravstvenoj neprosvećenosti stanovništva i dr. U takvim uslovima (imajući u vidu nepostojeću privredu, slabe finansije, nepostojanje ili rano formiranje određenih institucija od značaja) bilo je potrebno osmisliti novi model zdravstvene zaštite. Dr Gavrilo Kojić (danas, nažalost, gotovo zaboravljen) bio je jedan od pionira zdravstvenog zadrugarstva, tog inovativnog koncepta koji je trebalo da reši veliki deo problema zemlje u izgradnji. O neophodnosti razvoja zdravstvenog zadrugarstva, posebno u ruralnim područjima, govori i podatak dr Ivanića (1930) da se manje od 12 odsto seljaka koriste „medikalnom službom”.\nIdejni koncept zdravstveno-zadružnog pokreta zasnovan je na konceptu zemljoradničkog zadrugarstva zbog prepoznatljivosti ovog oblika udruživanja, posebno u ruralnim područjima. Međutim, da te inovativne ideje nisu bile lako prihvaćene svedoče i reči ministra finansija Kraljevine Jugoslavije Stojadinovića, koji za dr Kojića kaže: „Često se mogao videti u Narodnoj skupštini mladi doktor, gde je u gotovo odrpanom odelu tražio saglasnost za razvoj novih ideja o zdravstvenom zadrugarstvu”.\nPrve zdravstvene zadruge osnovane su 1921. godine i zdravstveno zadrugarstvo je od tada, iz inicijalne ideje, vremenom preraslo u nacionalni zdravstveno-socijalni program i za period od 20 godina pridobilo 70.000 porodica, odnosno 427.272 porodična člana. Država je prepoznala značaj ovog oblika udruživanja, pa su korišćene i stimulativne mere za dalji razvoj, koje su se ogledale i u različitim oblicima poreskog oslobađanja. To su principi kojima bi trebalo podržati i današnje zadrugare. Prema organizacionoj strukturi, svaka zdravstvena zadruga imala je svog lekara, sekretara, blagajnika, kao i medicinske sestre, dok je lečenje bolesnika bilo u okviru zdravstvenih stanica, koje su imale svoju ambulantu, apoteku i stacionar sa bolesničkim posteljama. Osim zdravstvenih stanica, postojali su i organizovani zadružni domovi zdravlja, gde je primenjen odgovarajući kurativni i preventivni rad. Dijagnostički aparati bili su obezbeđivani u skladu sa modernom medicinom tog doba.\nPomoć je pristizala iz raznih država, a važno je istaći pomoć američke države putem organizacije „Američka misija za pomoć srpskoj deci” i čuvenog dr Ridera, koji su učinili mnogo za razvoj tadašnjeg zadružno-zdravstvenog rada. Ova saradnja predstavlja možda najbolju saradnju srpskog i američkog naroda ikada. Međunarodna priznanja za rad naših zadrugara samo su pristizala, pa je i časopis „Informasion kooperativ”, koji je izlazio u izdanju Međunarodnog biroa rada u Ženevi, izveštavao o globalnom napretku mladog, ali snažnog zadružno-zdravstvenog pokreta. Tako su i dr Haubolt i dr Hedenkamp (MIZ, Nemačka), koji su 1936. godine došli sa ciljem da istraže uspehe organizacije zdravstvenih zadruga, izjavili da u mnogim krajevima Nemačke ne postoje ovako savremeno uređene seoske zdravstvene ustanove.\nAutor: Milorad Stamenović,\ndoktor ekonomije, strukovni specijalista medicine


Non-paper evropske unije\nMožemo li očekivati veću zainteresovanost Evropske unije u praksi, a ne samo na papiru?\nMinistri vanjskih poslova država članica Evropske unije održat će danas hitan sastanak u Briselu na kojem će biti raspravljano o Zapadnom Balkanu. Jedna od tema biće proces stabilizacije i pridruživanja Evropskoj Uniji, uz neizbježnu temu non-papera, javlja BHRT.\nU moru non-papera koji su doživjeli svoju premijeru, stiže jedan i iz Evropske unije pod naslovom “Pojačano angažovanje EU na Zapadnom Balkanu”. Umjesto podjela, u fokusu je zajednička saradnja. I to članica EU koje trebaju da se zalažu za brže reforme, vladavinu prava, održiv ekonomski oporavak, a sve u cilju evropskog puta zemalja Zapadnog Balkana, samim tim i BiH. U naredna dva dana u EU se očekuju konkretni razgovori o ovoj temi.\nKako je uoči sastanka izjavio visoki predstavnik EU i potpredsjednik Evropske komisije Josep Borrell, situacija na Zapadnom Balkanu je jedna najvažnijih tema o kojoj će danas raspravljati.\n“Želimo imati novi uvid u situaciju na Zapadnom Balkanu i vidjeti kako se možemo više angažovati u regionu”, izjavio je Borrell.\nŠta je bitno za BiH očigledno znaju sve diplomate, osim domaćih vlasti. I evropski non-paper za neke je stvar rješenja za BiH na EU putu, za druge neprihvatljiva ideja.


Sijarto: Odnosi Mađarske i Srbije na istorijskom maksimumu | (Vesti - 05. 04. 2016) Subotica.com\nSijarto: Odnosi Mađarske i Srbije na istorijskom maksimumu\n05.04.2016. u 16:34h\nMađarska će uvek podržavati sve napore koja Srbija ulaže u procesu evrointegracija i nećemo dozvoliti da neka institucija iz Brisela taj postupak blokira – poručio je danas u Subotici Peter Sijarto, ministar spoljnih poslova u Vladi Mađarske, posle sastanka sa Ištvanom Pastorom, liderom Saveza vojvođanskih Mađara.\n- Stalno ponavljamo da su odnosi Mađarske i Srbije na istorijskom maksimumu, to je lako reći, ali je do toga bilo prilično teško doći. Do takvog odnosa Vlada Srbije i Mađarske ne bi došlo da nije bilo Saveza vojvođanskih Mađara, koji je najbolja spona dve države – istakao je Sijarto. - Za Mađarsku je od velikog interesa da predstavnici Mađari u Vojvodini imaju jedinstven stav i budu deo republičke i pokrajinske vlasti.\nSijarto je dodao da će Mađarska nastaviti da finansijski pomaže svoje sunarodnike, pohvalio ponovno zasedanje Mešovite mađuvladine komisije i najavio otvaranje novog graničnog prelaza.\nIštvan Pastor, predsednik Pokrajinskog parlamenta i lider Savza vojvođanskih Mađara, naglasio je da zahvaljujući dobrim odnosima dve zemlje mogu da odgovore izazovima koji se unapred ne mogu predvideti.\n- Dobri odnosi su posebno važni za Mađare u Vojvodini, a podrška koju Vlada Mađarske pruža za primer je i u regionalnom i u evropskom smislu – dodao je Pastor. - Naša ambicija je da sačuvamo političku snagu u ovim turbulentnim vremenima i da posle predstojećih izbora sarađujemo sa onima koji su spremni da sačuvaju položaj Mađara.\ništvan pastor svm savez vojvođanskih mađara lokalni izbori 2016 izbori 2016


RTS :: Lojd promašio polaganje za pobedu, bolan poraz Zvezde od Zenita\nKošarka Lojd promašio polaganje za pobedu, bolan poraz Zvezde od Zenita\npetak, 19. feb 2021, 22:42 -> 23:05\nKošarkaši Crvene zvezde poraženi su od ekipe Zenita sa 76:75 u dvorani "Aleksandar Nikolić" u meču 25. kola Evrolige. Srpska ekipa imala je napad za vođstvo i pobedu, ali Džordan Lojd nije uspeo da poentira.\nCrvena zvezda je vezala četvrti poraz u Evroligi, pošto je nakon dramatične završnice Zenit slavio u Beogradu.\nUprkos tome što je srpska ekipa na samom startu meča bila raspoložena u šutu za tri poena, Zenit je brzo konsolidovao redove i preuzeo kontrolu nad mečom.\nNakon prvih deset minuta igre, Zenit je vodio sa šest poena, da bi u drugoj četvrtini prednost bila dvocifrena u korist gostiju.\nSredinom druge deonice, Zenit je imao maksimlanih 15 poena prednosti i delovalo je da će ruska ekipa relativno lako uspeti da savlada desetkovanu Crvenu zvezdu.\nIpak, izabranici Dejana Radonjića zaigrali su znatno bolje u drugom poluvremenu.\nZvezda je pre svega pojačala intenzitet na defanzivnom planu, dozvolivši Zenitu samo 13 poena u trećoj i 15 poena u poslednjoj četvrtini.\nSrpski predstavnik u elitnom takmičenju je u četvrtoj četvrtini uspeo potpuno da nadoknadi razliku, a potom i poenima Davidovca kompletira seriju 12:0 i preuzme vođstvo.\nMeč je ušao u neizvesnu završnicu. Dobrić je pogodio trojku za 75:72 u poslednjem minutu, ali je brzo stigao odgovor od četiri poena Zenita, trojku je pogodio Pengos, dok je Gudaitis realizovao jedno slobodno bacanje.\nOgromnu priliku da svom timu donese pobedu, imao je Džordan Lojd pet sekundi pred kraj meča. Lojd je školski zaobišao prvog čuvara, potom probio na polaganje, ali bio neprecizan, pa je Zenit uspeo da sačuva prednost i upiše pobedu.\nNajefikasniji u ekipi iz Sankt Peterburga bili su Pengos sa 25 i Rivers sa 9 poena.\nU redovima Crvene zvezde istakli su se Lojd sa 21 i Dobrić sa 13 poena.\nRuska ekipa prekinula je niz od tri poraza i sa skorom 14-9 zauzima sedmo mesto na tabeli Evrolige, dok je Zvezda pretposlednja sa učinkom 7-17.\nCSKA - Panatinaikos, odloženo\nValensija - Real Madrid 89:78\nOlimpija Milano 16/8


10 mesta na koja LEKARI NIKADA NE BI OTIŠLI u doba korone\nDanas i sutra nas očekuju ledeni dani!\n– Najveći rizik za zarazu predstavljaju zatvoreni prostori u kojima vlada gužva – objašnjava dr Sara Kejt, profesorka hirurgije u Njujorku i dodaje da su otvorene površine najsigurnije. Lekarka porodične prakse, Neha Vjas sa klinike u Klivlendu dodaje da bi za osobe koje su u rizičnoj grupi preporučila da izbegavaju bilo kakva mesta gde se ljudi okupljaju.\nAko ikako možete, izbegnite ovaj prostor zbog bakterija i virusa koji se tamo mogu nalaziti. Ako već morate da uđete unutra onda obratite pažnju koliko je čisto. „Ako moram da koristim javni VC onda dosta pazim koliko je čisto. Na izlasku dobro operem ruke, a to učinim i kad napustim prostoriju“, rekla je doktorka Vjas.\nPrevious articleSaobraćajna nesreća na putu Ruski Krstur – Kula, poginule tri osobe\nNext articleGrci sutra zatvaraju granicu za Srbe?!


Zašto je važno imati najbolje naočare za kompjuter, bez obzira kolika je cena? Showroom optike\nOdavno smo upoznati sa štetnim delovanjem UV zračenja koje negativno utiče na oči i skloni smo kupovini naočara sa UV zaštitom ali malo nas zna da i plavo zračenje kojem smo svakodnevno izloženi može nepovoljno uticati na vid i zdravlje uopšte.\nŠta je plavo zračenje?\n‘Plavo zračenje’ je deo vidljive svetlosti elektromagnetnog spektra koje se na skali jačine zračenja graniči sa UV zracima. Ovo zračenje nam je neophodno da bismo videli plavu boju tj.da bismo ‘plave objekte’ mogli opaziti kao ‘plave’jer ono utiče na ćelije mrežnjače našeg oka i tako inicira proces viđenja.\nOsim toga, svetlost iz plavog dela elektromagnetnog spektra ima uticaj na lučenje hormona melatonina koji kontroliše dnevno-noćni ritam i naše ponašanje –aktivnost, budnost i san stoga nam je potrebna za normalno funkcionisanje organizma.\nOdakle dolazi plavo zračenje i da li prekomerna izloženost njemu može da šteti?\nPrirodni izvor ovog zračenja je sunce a veštački: led sijalice, mobilni telefoni, tableti, monitori računara i drugi digitalni ekrani. U poslednje vreme, mediji sve vise skreću pažnju na činjenicu da prekomerno izlaganje ovom svetlu može imati štetne posledice po zdravlje pri čemu najviše trpe naše oči. Led sijalice, digitalni uređaji postali su deo našeg okruženja bilo da se nalazimo u kući ili u kancelariji. Napredak tehnologije i savremen način života nametnuo nam je svakodnevnu upotrebu računara i mobilnih telefona koje vise ne koristimo samo za potrebe posla nego i za razonodu.\nPrekomerno izlaganje ogranizma plavom svetlu naročito tokom noći dovodi do zamora, bola u očnom predelu, naprezanja prilikom gledanja usled smanjenja kontrasta, glavobolje a neretko i poremećaja sna-nesanice jer utiče na smanjeno lučenje hormona melatonina. Ovo se najčešće dešava zbog toga što se veštačkom svetlu izlažemo noću kada bismo trebali spavati. Posledično tome, manjak sna loše utiče na imunološki sistem i raspoloženje, vremenom smanjuje našu radnu aktivnost i povećava podložnost organizma mnogim bolestima.\nIstraživanja su vremenom ukazala na to da plavo svetlo može biti okidač fotooksidativnog stresa unutar oka što dovodi do brojnih patoloških procesa kojih u početku nismo ni svesni.\nIz potrebe zaštite finih delova našeg oka, proizvođači naočalnih stakala su osmislili posebne slojeve koji absorbuju štetan deo plavog zračenja -visokoenergentnu plavu svetlost ne dozvoljavajući joj da stigne do osetljivih delova oka i napravi štetu.\nOvakve naočare su namenjene svim ljudima koji dosta vremena provode u kancelarijskim uslovima, za računarom ili u prostorijama u kojima postoji led rasveta. Neophodna su zaštita svim korisnicima mobilnih telefona, računara, tablet uređaja a pogotovo osoba koje po nekoliko sati ‘vise’ na društvenim mrežama ili se informišu putem internet sadržaja.\nIstraživanja pokazuju da je mladima ova zaštita najpotrebnija jer su njihove oči izuzetno osetljive na štetan uticaj plavog svetla.\nVažno je istaći da su ovakve naočare dostupne i osobama koje nemaju dioptriju.\nDa li ove naočare menjaju percepciju boja?\nZa razliku od običnih naočara za vid, ovakve naočare u staklima često imaju plavičast odsjaj a korisnik tokom upotrebe ima utisak da gleda kroz blago žut filter pa mu to može dati izmenjen utisak o bojama. Iz ovog razloga se one ne preporučuju osobama čiji posao zahteva precizno sagledavanje boja ( fotografi, grafički dizajneri..)\nZbog konkurencije na tržištu, ovakve naočare mogu da se priušte po pristupačnim cenama, stoga se savetuje da dobro razmislite o vremenu koje provodite ispred digitalnih ekrana i što pre posetite svog ljubaznog prodavca u optici koji će Vas uputiti na proizvod koji je najbolji za Vaše oči.\nInternet prodavnica Show Room optike je u režimu on line testiranja u periode od 24.11.2021 do 01.12.2021 kada i zvanično kreće sa prometom. Podaci na sajtu su isključivo test karaktera, tako da nije preporučljivo korišćenje u vidu odabira i kupovine proizvoda. O zvaničnom korišćenju sajta ćemo izdati zvanično obaveštenje.


Duo "Weird Fishes" objavio prvi singl na srpskom jeziku - "Ovde"\nNaslovna VESTI Duo “Weird Fishes” objavio prvi singl na srpskom jeziku – “Ovde”\nDuo “Weird Fishes” objavio prvi singl na srpskom jeziku – “Ovde”\nMuzika mladog i talentovanog dvojca do sada je bila mešavina elektronskog i akustičnog indie zvuka.\n“Weird Fishes”, Foto: Promo\nBend “Weird Fishes”, koji čine Katarina Vukoman i Peđa Todić, objavio je spot za numeru “Ovde”, koja je njihova prva pesma na srpsom jeziku. Beogradski duo je pre ovoga, publici predstavio singlove “Shades of You” i “Over and Out”.\nTekst pesme “Ovde” govori o strahu, prihvatanju i pronalaženju mira, a napisao ga je Peđa Todić. On je zajedno sa Katarinom komponovao muziku, dok je aranžman nove numere uradio Pavle Popov.\nU spotu je glavna protagonistkinja Tijana Šotić, koja modernim plesom prati emocije pesme. Pored nje, ekipu koja stoji iza ideje i realizacije videa čine članovi benda, te direktor fotografije Vanja Bejatović, montažerka Nada Kostić i kolorista Đurđina Tomić, dok su za audio produkciju bili zaduženi Srđan i Pavle Popov.\nSingl “Ovde” je i najava saradnje “Weird Fishes” sa novom izdavačkom kućom “Glitch Records”. Planiraju da naredne godine objave debitantski album.\nInače, Katarina i Peđa nazvali su svoj duo po pesmi njihovog omiljenog benda “Radiohead”. To je bio mali omaž u znak zahvalnosti Tomu Jorku i članovima ove britanske alternativne rok grupe, koja je spojila beogradski dvojac. Za nastupe dua “Weird Fishes” publika kaže da su istovremeno nežni, intimni i energični, a karakteriše ih i čistota zvuka, koji je obojen glasom i gitarskim melodijama.\nBojim se da ćutim\nBojim se da znam\nGledam u tišinu\nČujem samo mrak\nPustinjom ja hladnom\nTražim novu senku\nTražim novi dan\nPlanina se sliva\nU daljini grmi\nLavina je blizu\nOvde je i kraj\nOvde vreme stoji\nZauvek i nikada\nPrethodni članakEkstra Nena snimila spot za pesmu “U hladnoj vodi”\nSledeći članakIzložba “Kino oko” Jelene Jelače inspirisana jugoslovesnkim filmom


Koja država regiona ima najveću stopu smrtnosti od virusa korona? - The Srpska News\nHomeDruštvoKoja država regiona ima najveću stopu smrtnosti od virusa korona?\n2020.04.17 Ivan Pavlović Društvo, Vijesti\nSjevernokorejski lider Kim Džong Un nalazi se u vegetativnom stanju nakon navodne operacije srca koju je imao prije nekoliko dana, izvještavaju svjetski mediji. Neki mediji čak tvrde i da je Kim Džong Un preminuo. Tako […]\n2020.04.16 Ivan Pavlović Društvo, Vijesti\nPEKING – Kinesko ministarstvo spoljnih poslova odbacilo je navode da korona virus potiče iz laboratorije. U demantiju ministarstva spoljnih poslova se navodi da tvrdnje o razvoju virusa u laboratoriji nemaju naučnih dokaza, a i Svjetska zdravstvena organizacija […]\nOd posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske i Univerzitetskom kliničkom centru Republike Srpske izvršeno je testiranje 419 laboratorijskih uzoraka, a novi virus […]


Kolubara - Radnik Surdulica, Fudbal - Predlog tip - 26/07 2021\nPonedeljak, 26/07 - Fudbal, Srbija, Superliga\n26/07Kolubara vs Radnik Surdulica1X2tip: 1\nPosle neuspeha u prvom kolu obe ekipe traže prvu pobedu u novoj sezoni. Utakmica u Lazarevcu igra se u ponedeljak u 19 časova.\nDebitant u Super ligi Srbije poražen je u prvom kolu od Napretka u Kruševcu. Čini se da su fudbaleri Kolubare bili malo impresionirani na svom debiju u društvu najboljih, i da nisu prikazali sve što umeju. Za poraz pod Bagdalom velike \_'\_'zasluge\_'\_' ima i golman Kolubare, koji je loše intervenisao kod dva gola Kruševljana. Lazarevćani su iskoristili nešto slabiju konkurenciju u Prvoj ligi Srbije u prethodnoj sezoni i uspeli da se, uz Kragujevčane, domognu elite. Njihov cilj je opstanak, a da bi ga ispunili moraju da dobijaju utakmice na svom terenu protiv timova kao što je Radnik.\nSurduličani su bili jedno od najprijatnijih iznenađenja prošle sezone i jedni su od retkih timova koji nisu brinuli o opstanku u većem delu sezone. Na kraju plasman nije bio za pamćenje, ali su dugo bili čak i na visokom petom mestu. U letnjoj pauzi Radnik je silno oslabljen, otišao je trener Slavoljub Đorđević u Vojvodinu, poveo je nekoliko fudbalera, a najbolji strelac Milan Makarić otisnuo se u inostranstvo. Jasno je da Radnik neće moći da ponovi prošlu sezonu, pa bi opstanak u eliti bio sasvim zadovoljavajući rezultat. U prvom kolu nisu uspeli da pobede Metalac na svom terenu, meč je završen bez golova, mada su Surduličani imali nekoliko prilika.\nOčekujemo veliku podršku za fudbalere Kolubare na prvoj utakmici u eliti na domaćem terenu. Radnik je znatno iskusniji, usšešno tim iz Surdulice pliva u Super ligi od kada je prvi put kročio u elitu, ali će ova sezona biti jako teška. Možda su šanse u ovom meču podjednake, ali nam se čini da bi Kolubara mogla da iskoristi motiv na startu takmičenja i stigne do prve pobede. Za jedinicu se u kladionici Meridianbet dobija koeficijent 2.45.


U Prijedoru dogodine 50 stanova za najugroženije | Prijedor - Portal grada Prijedora - GradPrijedor.com\nOn je rekao da će zgrada biti izgrađena u prijedorskom naselju Pećani u okviru Potprojekta „BH tri“ Regionalnog programa stambenog zbrinjavanja.\n„Veliko mi je zadovoljstvo što će korisnici, koji pripadaju najugroženijim kategorijama izbjeglih i raseljenih lica, već iduće godine moći da usele u nove stanove“, rekao je Čordaš i dodao da će u Prijedoru biti izgrađena još jedna zgrada sa 32 stana.\nUgovor za izvođenje građevinskih radova u Prijedoru potpisan je sa ovlaštenim zastupnikom grupe izvođača koju čine „Prijedorputevi“ i „MB modul“ Prijedor Radenkom Crnogorcem, koji je obećao da će posao biti urađen u roku i kvalitetno.\n„Uvođenje izvođača u radove se očekuje već krajem ovog mjeseca, nakon čega će početi izgradnja“, saopšteno je iz resornog ministarstva.\nU okviru Potprojekta „BH tri“ ukupno će biti izgrađena 284 stana – 82 u Prijedoru, 48 u Banjaluci, 32 u Gradišci, 30 u Bijeljini i Derventi, 20 u Vlasenici, 15 u Bileći i Brodu, te 12 u Foči.\nKada je riječ o ostalim projektima u okviru Potprojekta „BH tri“, u toku je izrada projektno-tehničke dokumentacije, dok je raspisivanje javnih nabavki za izvođenje radova i nadzor planirano za decembar.


NovaEnergija.net » Niški Fu2re razvio prvu mobilnu aplikaciju za prezentaciju građevinskog projekta pomoću proširene stvarnosti! Niški Fu2re razvio prvu mobilnu aplikaciju za prezentaciju građevinskog projekta pomoću proširene stvarnosti! – NovaEnergija.net\nMlada start-up firma Fu2re (Future Reality Systems) iz Niša napravila je aplikaciju koja donosi potpuno inovativni vid prezentacije stambeno-poslovnih kompleksa, korišćenjem tehnologije virtuelne i proširene stvarnosti, u čemu su imali podršku jednog domaćeg građevinskog giganta.\nPrvu aplikaciju zasnovanu na tehnologiji proširene i virtuelne stvarnosti Fu2re je razvio za potrebe neinvazivnog razgledanja turističkih atrakcija, i to za čuvenu Sahat kulu u Nišu. U narednoj fazi, u saradnji sa kompanijom Energoprojekt, softver je primenjen na građevinskom projektu Sunnyville, poslovno-stambenom kompleksu koji se trenutno gradi na atraktivnoj lokaciji u Beogradu, u Višnjičkoj banji. Kako navode iz Energoprojekta, kao rezultat saradnje, početkom marta lansirana je mobilna aplikacija Energoprojekt Sunnyville, koja u Srbiji predstavlja prvu mobilnu aplikaciju za prezentaciju građevinskog projekta baziranu na tehnologiji proširene i virtuelne stvarnosti.\nNakon razvoja aplikacije za Sunnyville, Energoprojekt je pomogao da Fu2re učestvuje u inkubatoru za inovativna rešenja u domenu IT-a – Startlt, a zahvaljujući StartIt-u firma Fu2re se prijavila na takmičenje inovativnih rešenja Belgrade Connect. Tom prilikom, u konkurenciji od 40-ak timova našla se među tri najbolja, i tako se plasirala na međunarodnu Startup connect konferenciju u Berlinu. Upravo tu, u jakoj međunarodnoj konkurenciji, naš mladi startup je osvojio 3. mesto u ukupnom plasmanu, dobivši pritom priliku da sazna više o mogućnostima razvoja i investiranja u startup preduzeća.\nAplikacija Energoprojekt Sunnyvillle namenjena je Android platformi i inicijalno je razvijena tako da usmeravanje kamere mobilnog telefona na flajer pokreće model proširene stvarnosti na ekranu telefona. Aplikacija takođe daje mogućnost “kretanja” među objektima naselja Sunnyville, sa radijusom od 360 stepeni, ali i mnoge druge zanimljive opcije.\nNiški Fu2re razvio prvu mobilnu aplikaciju za prezentaciju građevinskog projekta pomoću proširene stvarnosti! was last modified: March 20th, 2017 by Jelena Jovičić\naplikacijaFu2reproširena stvarnosttopvirtuelna šetnja\n#PorodicneFirme2017 – Velimir Gavrilović: Region je toliko povezan da ne možemo govoriti o konkurentnosti jednog tržišta u odnosu na druge generalno!\nKljučni poslovni trendovi u oblasti sajber bezbednosti...\nTencent efikasno ograničava vreme igranja na mobilnim...\nZbogom Paintu: Microsoft ukida omiljeni program nakon...


OPREMA ZA SANITARNE PROSTORE: ECOTECH LINE - Ugostiteljstvo.com\nOPREMA ZA SANITARNE PROSTORE: ECOTECH LINE\nECOTECH LINE je generalni distributer za DYSON AIRBLADE ultrabrze higijenske sušače kao i energetski efikasne sanitarne tehnike, Franke slavina, lavaboa, dispenzera i dozatora, Uridan bezvodnih pisoara, keramičkih pločica, ostale opreme za kupatila.\ninfo [at] ecotech.rs\nNudimo efikasna rešenja za opremanje profesionalnih i privatnih sanitarnih prostora. Upotrebom Dyson Airblade higijenskih sušača za ruke i Uridan bezvodnih pisoara sanitarni prostori su ekonomičniji i u skladu s principima zaštite životne sredine, bez potrošnje papira za sušenje ruku i bez potrošnje pitke vode za ispiranje pisoara.\nDistribuiramo Premium opremu renomiranih svetskih proizvodjača, a u saradnji s arhitektama enterijera kreiramo optimalna rešenja. Primenjujemo energetski efikasne uredjaje koji štede energiju, sigurni su za upotrebu i u skladu su s održivim razvojem. Naša prednost nije najniža cena, već izvrstan kvalitet i dizajn proizvoda uz korektnu cenu.


PRIJEDLOG ZAKONA O BIBLIOTEČKO-INFORMACIONOJ DJELATNOSTI: Usvajanje ovog Zakona neophodno radi usaglašavanja sa međunarodnim i evropskim standardima u ovoj oblasti\nVlada Republike Srpske utvrdila je, 13. aprila 2016. godine, Prijedlog zakona o bibliotečko-informacionoj djelatnosti.\nPrijedlogom zakona uređuje se bibliotečko-informaciona djelatnost, bibliotečko-informaciona građa i izvori, ciljevi razvoja bibliotečko-informacione djelatnosti, osnivanje i vrste biblioteka, bibliotečko-informacioni sistem, prava i obaveze korisnika, osnove sistema uzajamne katalogizacije, matične funkcije u bibliotečko- informacionoj djelatnosti, pravni položaj Narodne i univerzitetske biblioteke Republike Srpske, način finansiranja biblioteka, kao i druga pitanja od značaja za bibliotečko-informacionu djelatnost.\nNeposredan povod za donošenje novog Zakona jeste težnja da se postojeća normativna rješenja u oblasti bibliotečko-informacione djelatnosti usaglase sa međunarodnim i evropskim standardima u ovoj oblasti, posebno sa novim informacionim okruženjem koje je znatno izmijenjeno u odnosu na period kada je usvojen važeći Zakon o bibliotečkoj delatnosti ("Sl. glasnik RS", br. 52/2001, 39/2003 i 112/2008 - dalje: Zakon).\nDonošenje novog Zakona nametnula je potreba da se na bazi dugogodišnjeg iskustva u primjeni važećeg Zakona otklone slabosti koje su u praksi otežavale njegovu primjenu.\nTakođe, jedan od veoma važnih razloga za donošenje novog Zakona jeste i potreba za podsticanjem primjene novih tehnologija u bibliotečkoj djelatnosti, naročito informacionih tehnologija i digitalizacije, a što važećim Zakonom nije regulisano.\nIzvor: Press služba Vlade Srbije, 13.04.2016.


AKCIJA "BLICA" Spas za naselja oko Crnišavske i Odžačke reke kod Trstenika: Zbog divljih deponija, reke stalno plavile\nSela Donja i Gornja Crnišava i Donji i Gornji Ribnik u junskim poplavama potopile su Crnišavska i Odžačka reka, a tome su najviše doprinele velike količine otpada sa divljih deponija u priobaljima ovih reka.\nZato su u akciji "Blica" "Očistimo reke i jezera" volonteri iz Trstenika odlučili da ih očiste.\nU Donjem Ribniku, Crnišavska reka poplavila je nekoliko kuća i 150 hektara useva. U Gornjem Ribniku oštećeno je više domaćinstava. Voda je prodrla u nekoliko kuća, poplavila bašte i njive u priobalju Zapadne Morave.\nA reke čija su korita u letnjem periodu čak i suva, narasle su nekoliko metara nakon velikih junskih padavina, i to samo zahvaljujući divljem otpadu koji se godinama deponovao pored reka.\nU Donjem Ribniku Crnišavska reka poplavila je nekoliko kuća\n"Blic" je u saradnji sa opštinom Trstenik odlučio da kod sugrađana podstakne solidarnost. Volonteri Crvenog krsta i aktivisti koji su se odazvali pozivu iz priobalja Crnišavske i Odžačke reke, sakupljali su plastične flaše, najlone, žice pa čak i delove metalnih konstrukcija. Zahvaljući njima je veliki broj džakova sa otpadom završio na gradskoj deponiji.\nTamara Jovančević iz Gornjeg Ribnika kaže za "Blic" da ovo nije prvi put da su poplavljeni. Ali ovoga puta su se rečice izlile zbog puno otpada koji se nalazio u njima. Zato smatra da je ovakva akcija čišćenja veoma važna.\n- Zapadna Morava nas je poplavila 2014. godine i svi usevi su nam propali. Ove godine smo bili u opasnosti da nas poplave Crnišavska i Odžačka reka. Meštani se uglavnom bave poljoprivredom, tako da je veoma bitno da se očisti - kaže Jovančević.\nDušan Erić, jedan od volontera kaže da su ovakve akcije veoma bitne.\n- I pored toga što u našoj opštini Trstenik postoji organizovano odnošenje smeća, kod ljudi i dalje postoji stara navika da smeće bacaju gde god stignu - kaže Erić.\nI volonteri Crvenog krsta su ponovo bili u akciji.\n- Želimo da našim učešćem podignemo ekološku svest. Jer to je najveći problem meštana ovih sela kod Trstenika koji, nažalost, bacaju smeće tamo gde mu nije mesto - rekao je Ivica Ilić.\nMiroslav Ignjatović iz Trstenika kaže da se rado odazvao akciji, ali da je bitno da se ubuduće spreči da ovakvih šteta ne dođe.\nDušan Erić jedan od volontera kaže da su ovakve akcije veoma bitne\n"Sport Vision" uz akciju čišćenja reka i jezera\nKompanija "Sport Vision" sa više od 80 maloprodajnih objekata u Srbiji vodeći je lanac u sportskoj maloprodaji. Od samog starta poslovanja pomažu lokalnim zajednicama, socijalno ugroženoj populaciji stanovništva, podržavaju različite sportske manifestacije a, između ostalog, pokrenuli su i projekat "Vizija zdrave budućnosti" u okviru kojeg sređuju i renoviraju sale za fizičko vaspitanje u osnovnim školama u Srbiji. U aprilu je startovala i nova inicijativa "Odluči i ti – kako planeti Zemlji pomoći" kroz koju je "Sport Vision" donirao polovinu prihoda od prodatih kesa za ekološke akcije. Prepoznajući zajednički cilj, da uradimo što više za zaštitu životne sredine, "Blic" i "Sport Vision" udružili su snage i zajedno krenuli u akciju čišćenja reka i jezera u Srbiji. Svojim primerom ukazujemo kolika je važnost zaštite i očuvanja životne sredine, zato će se zaposleni obe kompanije angažovati i pomoći u čišćenju.


Predsjedništvo BiH prihvatilo iznenadni poziv iz Pariza\nDoneseno niz zaključaka\nPredsjedništvo Bosne i Hercegovine je prihvatilo poziv predsjednika Pariskog mirovnog foruma Paskala Lamija za učešće na Pariskom mirovnom forumu, koji će se održati od 11. do 13. novembra 2020. godine u Parizu. Delegaciju će predvoditi predsjedavajući Predsjedništva BiH Šefik Džaferović.\nPredsjedništvo Bosne i Hercegovine odobrilo je učešće BiH u dijelu procesa Ubrzane vazdušne mobilnosti /RAM/, za vrijeme trajanja pandemije COVID-19, koji se odnosi na odobravanje prihvata ili preleta preko državnog vazdušnog prostora vazdušnih transportnih sredstava, koja prevoze medicinski materijal i opremu namijenjenu suzbijanju epidemije virusa korona.\nPredsjedništvo BiH na današnjoj sjednici u Sarajevu primilo je k` znanju informaciju Ministarstva odbrane BiH o pozivu za pristupanje procesu RAM od Vrhovne komande savezničkih snaga za Evropu.\nPredsjedništvo BiH je zadužilo državnog ministra odbrane Sifeta Podžića da, u ime BiH, uputi Vrhovnoj komandi savezničkih snaga za Evropu odgovor na poziv za pristupanje procesu Ubrzane vazdušne mobilnosti.\nU odgovoru će biti iskazana spremnost BiH da u okviru RAM procesa, u roku od 72 časa od dobijanja zahtjeva, sprovede procedure odobravanja prihvata ili preleta preko vazdušnog prostora BiH vazdušnih transportnih sredstava koja prevoze medicinski materijal i opremu namijenjenu suzbijanju epidemije virusa korona, te spremnost da će vazdušna transportna sredstva imati status kako je to predviđeno RAM procesom.\nPredsjedništvo BiH je donijelo odluke o angažovanju Oružanih snaga BiH za potrebe pružanja pomoći civilnim organima, zbog opasnosti od širenja virusa korona u privremenom ustupanju 12 kontejnera na području Republike Srpske, 12 kontejnera na području Zapadnohercegovačkog kantona.\nTakođe su ustupljena dva kontejnera na području opština Glamoč i Kupres, šest kontejnera za Univerzitetsku kliničku bolnicu u Mostaru, dva kontejnera za Dom zdravlja Mostar i jedan kontejner na području Prozor-Rama.\nPredsjedništvo BiH je na današnjoj sjednici donijelo odluke o prihvatanju više međunarodnih sporazuma među kojima je Sporazum o zajmu Program integrisanog razvoja koridora rijeka Save i Drine primjenom Višefaznog programskog pristupa između BiH i Međunarodne banke za obnovu i razvoj, Sporazuma o finansiranju između BiH i Međunarodnog fonda za poljoprivredni razvoj /IFAD/ za Projekat poljoprivrednog razvoja i ruralnih preduzeća /READP/.\nNa današnjoj jednici donesena je odluka o prihvatanju sporazuma o grantu i Amandmana sedam na Sporazum o finansiranju zaključen između KFV-a i BiH u iznosu od 5.000.000 eura za projekat ublažavanja uticaja COVID-19 za mikro, mala i srednja preduzeća putem Evropskog fonda za BiH kao i Sporazuma o readmisiji između Savjeta ministara BiH i Pakistana.


Institucionalna kriza se nametnula kao jedno od glavnih pitanja kojim će morati da se pozabavi novi predsedavajući EU, ali Francuska računa i na uspeh u drugim ključnima oblastima za Uniju kako bi ostavila svoj pečat tokom predsedavanja. To su energetika i klimatske promene, inicijativa za sklapanje sporazuma o imigrantima na nivou EU, i ponovno pokretanja pitanja zajedničke evropske odbrane i poljoprivrede.\nInstitucinalna kriza već je razvejala nade francuskog predsednika Nikole Sarkozija (Nicolas Sarkozy) da će krajem godine uspostaviti nove institucije, predviđene Lisabonskim ugovorom, uključujući i funkciju "predsednika EU".\nSarkozi je 20. juna u Briselu izjavio da, iako se Francuska zalaže za ulazak zemalja zapadnog Balkana u EU, neće biti proširenja EU na te zemlje bez usvajanja ugovora iz Lisabona. Francuski predsednik je tada rekao da očekuje da se kriza nastalanakon irskog odbacivanja Lisabonskog ugovora o preustrojstvu EU svakakao reši najkasnije do izbora za Evropski parlament u junu 2009. godine.\nInstitucionalna kriza svakako će dominirati narednim samitom EU, koji će se održati u oktobru. Sakrozi planira da već 11. jula otputuje u Irsku, a do samita EU u oktobru pokušaće da izdejstvuje nastavak ratifikacije sporazuma u drugim članicama, tako što će ohrabrivati skeptične Čehe da to učine ali tako da se Irci ne osete izolovanim.\nJedan od ambicioznih planova Francuske jeste da na nivou EU izdejstvuje sklapanje sporazuma o imigraciji, koji je predložila na osnovu svoje politike o imigrantima, a koja se zasnivana na principu izbora prijema imigranata prema potrebama zemlje. Pariz želi i da se na nivou EU postigne politički dogovor o energetsko-klimatskim pitanjima u cilju smanjenja emisije ugljen-dioksida u atmosferu.\nOčekuje se da će Sarkozi pokušati i da, u cilju rešavanja problema zbog skoka cena nafte u svetu, ponovo pokrene pitanje smanjenja poreza na dodatu vrednost na gorivo, što je već odlučno odbacilo više članica EU, uključujući Nemačku.\nZa Sarkozija posebno je značajan i projekat stvaranja "Unije za Mediteran", koja bi okupila članice EU i arapske i afričke zemlje koje izlaze na Sredozemno more. Ta unija će zvanično biti pokrenuta uz velike svečanosti 13. jula u Parizu.\nPredajom predsedavanja Francuskoj 1. jula, Slovenija završava zadovoljna rezultatima šestomesečni period koji je kao prva od novih članica Unije provela na čelu EU.\nSlovenija je posebno zadovoljna jer je, kao nova članica EU i mala zemlja, uspela da dokaže da može da se nosi sa izazovom predsedavanja Unije. Poslednje dane njenog predsedavanja pomutila je, međutim, kriza oko institucinonalne reforme EU, do koje je došlo pošto su Irci na referendumu odbacili Ugovor iz Lisabona.\nKao prioritete svog predsedavanja EU Slovenija je postavila i jačanje lisabonske ekonomske strategije, energetsko-klimatski paket, širenje EU i evropsku susedsku politiku, i kao peti prioritet, međukulturni dijalog.\nPosebnu pažnju Slovenija je posvetila tokom svog predsedavanja zapadnom Balkanu, želeći da svojim iskustvom i poznavanjem regionapomogne njegovom pridruživnaju EU.\nLjubljana svojim najvećim uspehom smatra ostvarivanje "mreže sporazuma o stabilizaciji i pridruživanju u regionu", pošto su tokom njenog predsedavanja Srbija i BiH potpisale sa EU taj sporazum.\nKao uspehe u jačanju evropske perspektive zemalja Zapadnog Balkana Ljubljana navodi i dalju liberalizacija viznog režima i početak procesa za izradu sporazuma o saobraćaju između zemalja regiona i EU.\nSlovenija se u mesecima provednim na čelu EU suočila sa još jednim velikim izazovom, pošto je Kosovo 17. februara proglasilo nezavisnost, a ona kao predsedavajuća EU morala da koordinira različite stavove članica o tom pitanju. Ljubljana je zbog osetljivosti pitanja najavila da će priznati Kosovo nakon prvog talasa priznanja, i zatim, kao 14. članica EU, priznala\nKosovo početkom marta.\nZbog Kosova, odnosi Srbije i Slovenije više puta su bili na ispitu, ali se čini da je Ljubljana uspela da to prebrodi i očuva odnose sa Srbijom, kao svojim važnim ekonomskim partnerom u regionu.


Ona je „Vijestima“ kazala da je cilj Eurostatove procjene da se u potpunosti procijeni kvalitet i poštovanje evropskih principa za proizvodnju zvanične statistike.\n„Procjena će obuhvatiti sve zvanične proizvođače statistike - Monstat, Centralnu banku i Ministarstvo finansija, ali i ostale učesnike relevantne za proizvodnju zvanične statistike u Crnoj Gori i ujedno će biti osnova za procjenu stanja kada će poglavlje biti zatvoreno”, navela je Šušić Radovanović.\nOna je podsjetila da je krajem decembra 2014. godine usvojena zajednička pregovaračka pozicija Evropske komisije i Vlade Crne Gore za Poglavlje 18 - Statistika, čime su pregovori za ovo poglavlje otvoreni.\nPrema njenim riječima, obaveza usklađivanja makroekonomske i biznis statistike, uslovljena organičenim administrativnim kapacitetima, ostaje do ulaska u EU, jer su završna mjerila za zatvaranje poglavlja 18 u vezi sa tim statistikama, a uključuju i potpunu implementaciju nove metodologije nacionalnih računa - ESA 2010, što je, kako tvrdi, novina i izazov i za zemlje članice.\n“Pred nama su veliki izazovi i u smislu ciljeva koje treba da ispunimo, a koji su zacrtani vizijom razvoja evropskog statističkog sistema do 2020”, rekla je Šušić Radovanović.\nOna je rekla da je Monstat ispunio sve obaveze shodno planu i rokovima iz programa pristupanja Crne Gore EU za period 2014-2018, čime je izvršenje obaveza bilo 100 odsto. Kako je dodala, ostvarena su metodološka usklađivanja sa standardima EU u svim statističkim oblastima.


Notorious: Transmeta nudi LongRun tehnologiju\nKompanijina deonica je neslavan završetak za kompaniju čija pojava je mnoge iznenadila i bila prijatno iznenađenje, mada će se mnogi složiti da je Transmeta odlučila da se proda za mnogo manju vrednost nego što realno vredi. Za Transmeta-u se prvi put čulo početkom 2000-tih kada je kompanija debitovala sa svojom Crusoe arhitekturom, koja je obećavala jednostavne, jeftine i efikasne procesore sa potrošnjom energije koja je bila znatno niža u odnosu na proizvode koje su tada forsirali AMD i Intel.\nTransmeta je vrlo uspešno izdala dve verzije svog VLIW čipa- Crusoe i Efficeon – ali dok je kompanijin metod translacije svog sopstvenog procesorskog koda direktno u x86 instrukcije bio inovativan, sami čipovi, kada su u pitanju performanse, ni u jednom trenutku nisu bili konkurentni AMD ili Intel baziranim rešenjima.\nKompanija je u kasnijim godinama bila primorana da se repozicionira kao IP kreator (firma koja licencira tehnologije da bi uspela da smanji troškove). Transmeta-ini ugovori po pitanju licenciranja su se uglavnom odnosili na kompanijine LongRun/LongRun 2 IP. LongRun tehnologija je prvi put debitovala u Transmeta-inoj Crusoe arhitekturi u okviru koje je imala zadatak da upravlja naponom procesora i tranzicijama brzine radnog takta.\nAMD i Intel su nudili slične karakteristike preko svojih Cool’n’Quiet i SpeedStep ali početkom ove dekade koncept smanjenja potrošnje energije je bio relativno nov. Osam godina kasnije, Transmeta i dalje pokušava da uvede specifične finese u ovakav pristup; a AMD i Intel licenciraju Transmeta-ine IP iako imaju svoja sopstvena rešenja. Ali sve do nedavno, tačnije do avgusta, Transmeta-ino poslovanje vezano za licenciranje nije bilo tako uspešno.\nNedavni ugovori koje je ova kompanija potpisala sa nVidia-iom i Intel-om su, međutim, dali Tranasmeta-i kratkotrajne finansijske injekcije koje su očigledno samo ubrzale odluku koja je kulminirala najavom Transmeta-e da želi da se proda. Početkom avgusta Transmeta je najavila ugovor o licenciranju sa nVidia-iom koji je kompaniji dao ne-ekskluzivno pravo da koristi tehnologiju koja vodi poreklo iz Transmeta-inih LongRun i LongRun2 tehnologija u zamenu za jednokratno isplaćenu sumu od $25 miliona.\nOva količina novca je značajno unapredila kompanijino finansijsko stanje ali Transmeta je imala još jednu kartu u rukavu. U toku prethodne nedelje, Transmeta je obelodanila da je postigla dogovor sa Intel-om prema kojem su dve kompanije postigle dogovor da Intel ubrza isplatu koja ovoj kompaniji pripada od licenciranja tehnologija.\nPrema novom ugovoru Transmeta može da očekuje da će joj Intel isplatiti oko $91.5 miliona do 30. septembra. Ova količina novca je očigledno uticala na rukovodstvo kompanije Transmeta koje je odlučilo da je najbolje prodati kompaniju dok joj ide tako dobro. Do današnjeg dana svi kompanijini ugovori o licenciranju tehnologija su bili bazirani na tehnologijama koje su energetski efikasne. Kakva će biti budućnost Transmeta-e ostaje da se vidi da li je na duže staze uspeh kompanije pretpostavljen istraživanju i razvoju.\nIpak sa trenutnim kretanjem na tržištu, našla kupca ili ne, Transmeta će raditi na novoj tehnologiji koja će nužno dovesti do pojavljivanja LongRun3 tehnologije. Sa druge strane, nedavni trendovi i rastuće interesovanje za ultra energetski efikasne mobilne uređaje će Transmeta-i sigurno doneti finansijsku dobit koja će biti nagrada za Transmet-ine pokušaje ulaganja u tehnologiju.


Komonvelt dao predsedniku Pervezu Mušarafu rok do 22. novembra\nMinistri inostranih poslova zemalja Britanskog komonvelta i njegovih bivših kolonija saopštili su da će suspendovati Pakistan iz te organizacije ako predsednik Pervez Mušaraf ne ukine vanredno stanje pre 22. novembra.\nU suštini, devetočlana akciona ministarska grupa Komonvelta dala je predsedniku Mušarafu rok od deset dana da obnovi rad demokratskih institucija Pakistana ili se suoči sa suspenzijom članstva u tom telu od 35 država. Šefovi zemalja članica Komonvelta sastaće se tim povodom u Kampali, u Ugandi, 23. novembra. Na konferenciji za medije, posle jučerašnjeg sastanka u Londonu, generalni sekretar Komonvelta, Don MekKinon, pozvao je predsednika Mušarafa da počne da primenjuje niz promena.\n”Momentalno ukidanje odredaba vanrednog stanja, punu obnovu ustava i nezavisnosti sudstva. To bi takođe trebalo da obuhvati punu obnovu osnovnih prava i vladavine zakona, suspendovanih proglašavanjem vanrednog stanja. Predsednik Mušaraf bi trebalo da se povuče sa položaja u vojsci, da odmah oslobodi lidere političkih stranaka i stranačke aktiviste, aktiviste za ljudska prava, pravnike i novinare privedene posle proglašenja vanrednog stanja.“\nMekKinon je takođe zatražio ukidanje ograničenja nametnutih medijima i uspostavljanje uslova za održavanje slobodnih i pravednih izbora, u skladu sa ustavom. General Mušaraf zna šta će se dogoditi ako se ne povinuje. Pakistan je već jednom bio suspendovan iz Komonvelta 1999. godine, kada je on pučem ugrabio vlast. Pet godina kasnije to članstvo je obnovljeno, kada je Mušaraf pristao da se povuče sa položaja komandanta vojske, ali on to još uvek nije učinio.


Radimo 16 minuta za kilogram šećera - Ozon Media\n„Većina proizvoda skuplja je za dinar ili dva, neki čak i više. To su sitna poskupljenja koja često ni sami ne primetimo odmah, ali potrošači nam se javljaju i žale se na stalne skokove cena“, kaže Vera Vida, predsednica Centra za zaštitu potrošača.\nTako smo prošle godine za prosečnu platu mogli da kupimo 662 litra ulja, dok ove možemo da pazarimo skoro upola manje – 322 litra. Sa druge strane, ove godine možemo da kupimo 12 kilograma svinjskog mesa više nego lane ili 105 kilograma šećera više.\nProsečna plata pala je za godinu samo 50 dinara, ali je skok cena proizvoda povećao vreme koje moramo da provedemo na poslu da bismo mogli da ih kupimo. Tako da bi kupili mašinu za pranje veša prošle godine bilo nam je potrebno 13 dana, pet sati i 34 minuta, a danas skoro ceo radni dan više, dok će oni koji žele nov LCD televizor na poslu morati da provedu pola sata duže da bi ga priuštili.


Mladi Leskovčani u Sremskim Karlovcima pohađali trening o građanskom aktivizmu i omladinskoj politici - Televizija Leskovac\nDRUŠTVO OBRAZOVANJE VESTI ZABAVA\nMladi Leskovčani u Sremskim Karlovcima pohađali trening o građanskom aktivizmu i omladinskoj politici\nŠesnaestoro mladih Leskovčana, starosti između 15 i 30 godina, imalo je priliku da stekne znanja o građanskom aktivizmu i omladinskoj politici, na višednevnom treningu održanom prošle nedelje u Sremskim Karlovcima. Trening je realizovan u okviru Erazmus plus projekta „Leskovac po meri mladih“, koji sprovodi Tim 42.\nMeđu učesnicima treninga su i četiri učenika leskovačke Medicinske škole: Marko Cvetković, Katarina Zlatanović, Sanja Ilić i Nina Stošić. Oni su se iz Sremskih Karlovaca vratili prepuni pozitivnih utisaka. U periodu od 2. do 8. maja potpuno besplatno su boravili u Ekološkom centru „Radulovački“, gde su pohađali predavanja i radionice na temu aktivno učešće građana u procesu donošenja odluka na lokalu.\nKako su nam kazali, ovo iskustvo je za njih bilo dragoceno, imajući u vidu da su upoznali mnoge ljude iz sfere aktivizma iz Sremskih Karlovaca i Novog Sada i uoče primere dobre prakse svojih vršnjaka u pomenutim gradovima. U okviru slobodnih aktivnosti posetili su najznačajnije kulturno-istorijske znamenitosti.\nNa predavanjima i radionicama se uvidelo da se mladi uglavnom informišu preko društvenih mreža, a da mali broj njih prati sajtove ustanova u našem gradu, kažu u „Timu 42“.\nOni dodaju da je za učešće na ovom treningu zainteresovanost od strane mladih Leskovčana bila velika, a prilikom odabira kandidata vodilo se računa da se prioritet da onima koji do sada nisu imali priliku da učestvuju u sličnim projektima.\nProjekat „Leskovac po meri mladih“ Tim 42 sprovodi u saradnji sa Kancelarijom za mlade Grada Leskovca.\nTags: Leskovac po meri mladih, TIM 42\nDragana Belenzada reizabrana na funkciju direktorke Centra za razvoj Jablaničkog i Pčinjskog okruga


Šteta na institucijama kulture i nacionalnim spomenicima veća od 2 mil. KM - Akta.ba\nŠteta na institucijama kulture i nacionalnim spomenicima veća od 2 mil. KM\n14.07.2014. 11:08 / Izvor: Fena\nŠteta na institucijama kulture i nacionalnim spomenicima na području Federacije BiH u općinama Maglaj, Orašje i Odžak iznosi 2.120.800 KM - potvrđeno je Agenciji Fena u Federalnom ministarstvu kulture i sporta.\nProcjenu štete uradili su predstavnici Evropske komisije, te zavoda za zaštitu spomenika Federacije BiH i Republike Srpske nakon obilaska poplavljenih područja u Federaciji BiH.\nNavodi se da su u Federaciji BiH oštećena dva nacionalna spomenika, oba na području Maglaja - Uzeirbegovića konak i Crkva sv. Ilije Proroka.\nKada je riječ o drugim institucijama kulture na području Federacije BiH, oštećena je jedna biblioteka u Maglaju, tri kulturna centra u Maglaju, Orašju i Domaljevcu, 14 sakralnih objekata - devet u Orašju, tri u Odžaku, jedan u Maglaju i jedan u Domaljevcu, te jedna biblioteka u Orašju.\nZavod za zaštitu nacionalnih spomenika pri Federalnom ministarstvu kulture i sporta formirao je i svoju komisiju koja je obišla nacionalne spomenike u četrdesetak općina na području Federacije BiH.\n"Direktna šteta u iznosu od 170.000 KM ustanovljena je na šest objekata - Šarena džamija u Travniku, Crkva sv. Ilije Proroka u Maglaju, Uzeirbegovića konak u Maglaju, Rimski most u Olovu, zgrada stare željezničke stanice u Sanskom Mostu i Stari grad Srebrenik u Srebreniku", ističu za Fenu u ovom Ministarstvu.\nIndirektna šteta uzrokovana klizištem zabilježena je na lokalitetu Franjevačkog samostana u Kraljevoj Sutjesci i na Drvenoj džamiji u Solunu, Olovo, a procijenjena je na 100.000 KM.\nFederalno ministarstvo kulture i sporta izdvojilo je 500.000 KM za poseban transfer Vlade FBiH predviđen za sanaciju nastale štete.\nU planu je da se obnova nekoliko kulturnih i sportskih objekata koji su uništeni tokom poplava pomogne i putem redovnog javnog poziva Federalnog ministarstva kulture i sporta koji je nedavno zatvoren.\nKada je riječ o sportskim objektima oštećenim u poplavama, još uvijek je u toku procedura procjene štete, te će rezultati biti poznati naknadno.\nZa sada je poznato da je sportska dvorana u Maglaju pretrpjela ogromnu štetu koja je procijenjena na oko 450.000 KM.\nŠteta na institucijama kulture i nacionalnim spomenicima\nZavod za zaštitu nacionalnih spomenika\nFederalno ministarstvu kulture i sporta


Evropa Архиве | Budim Info\nAustrija neće kandidaturu Ukrajine na štetu Z. Balkana\nAustrija nikad neće pristati na članstvo Ukrajine u Evropskoj uniji na štetu zemalja Zapadnog Balkana, rekao je predsjednik austrijskog parlamenta Volfgang Sobotka Sobotka je to rekao u intervjuu za austrijsku novinsku agenciju APA, prebnijela je agencija HINA. Austrijski kancelar Karl Nehamer (AVP) „nedvosmisleno“ je rekao da za Ukrajinu neće biti …\nDroga vrijedna 81 milion: Više od 840 kilograma kokaina pronađeno među bananama u Češkoj\nMediji su javili da su banane u Češku stigle iz Kolumbije Policija je zaplijenila 840 kilograma kokaina, pronađenog u gajbama sa bananama u supermarketima u dva grada u Češkoj. Vrijednost droge procijenjena je na 81 milion eura, saopštila je češka policija. Osoblje supermarketa u gradovima Jičin i Rihnov nad Knježnoj …\nErdogan: Evropa je u panici zbog Ukrajine, ruši se sistem koji je Zapad gradio\nMolimo se za brzi izlazak svijeta iz ovog kritičnog perioda koji doživljava, poručio je turski lider Turski predsjednik Redžep Tajip Erdogan izjavio je danas da je Evropa u panici zbog sukoba u Ukrajini. – U vrijeme kada se naša zemlja već 11 godina uspješno nosi sa ilegalnom migracijom iz Sirije, …\nBelgija prva u Evropi uvela karantin za zaražene majmunskim boginjama\nKarantin u trajanju od 21 dan Belgijske vlasti prve u Evropi odredile karantin u trajanju od 21 dan za zaražene majmunskim boginjama. Za sada je zvanično od te zarazne bolesti oboljelo troje ljudi u Belgiji, dok se slučajevi majmunskih boginja šire Evropom. Četvrti slučaj u Belgiji je izlovan u nedelju, a glavni …\nFinale Eurosonga 2022: Predstavnici Češke probili led\nPredstavnica Srbije Konstrakta jedina je sa prostora bivše Jugoslavije koja se plasirala u finale najprestižnijeg evropskog muzičkog takmičenja Večeras u 21 sat u Torinu takmičari iz 25 zemalja nastupaju u finalu „Pjesme Evrovizije“. Finale se održava u dvorani „Pala Olimpiko“, a italijanski javni servis RAI odlučio je da voditelji 66. …\nU Švedskoj nestala djevojka iz Rožaja\nCrna Gora, Crna hronika, Evropa\nŠvedska policija već dva dana traga za Kalač. Postoji mogućnost da je Amela kidnapovana na putu ka svojoj porodičnoj kući u Grastorpu Rožajka Amela Kalač (24) nestala je u Švedskoj, a kako prenose tamošnji mediji sumnja se da je kidnapovana. Rožaje Free Press prenosi da švedska policija već dva dana …\nMedoks: Nova vlada i izbori legitimno rješenje\nCrna Gora, Evropa\n„Crnogorski glasači su birali svoje predstavnike na izborima 2020. godine, a ti poslanici u Skupštini mogu da odluče kako najbolje mogu da unaprijede interese svojih pristalica“ Crna Gora je država okrenuta ka Evropi, prijatelj Ujedinjenog Kraljevstva, a prolazi kroz promjene i modernizaciju velikom brzinom, kazala je u intervjuu za RTV …\nSrpska pravoslavna crkva odgovorila Violi fon Kramon\nUstav Srpske Pravoslavne Crkve i uredbe važe kao i bilo gdje na njenom kanonskom području i na teoritoriji Njemačke, a sva crkveno – jerarhijska tijela su obavezna da se po njima upravljaju Srpska pravoslavna crkva oglasila se povodom konstatacije poslanice Evropskog parlamenta iz redova zelenih Viole fon Kramon da SPC …\nPOSLANICI EVROPSKOG PARLAMENTA TRAŽE ISTRAGU I ĐUKANOVIĆA\nPoslanici Evropskog parlamenta pokrenuli su predlog za donošenje Rezolucije o Pandorinim dokumentima i pozivaju vlasti uključenih država da sprovedu odgovarajuće istrage. Među političarima koji se pominju je i predsjednik Crne Gore Milo Đukanović. Žalimo zbog činjenice da su se brojni političari, uključujući donosioce odluka na visokom EU nivou našli u …\nAUSTRIJSKI KANCELAR SEBESTIJAN KURC PODNIO OSTAVKU\nAustrijski kancelar Sebastijan Kurc podnio je ostavku nakon što se našao pod istragom zbog sumnje da je počinio korupciju. Kurc je u izjavi medijima kazao da predlaže ministra vanjskih poslova Aleksandera Šalenberga, karijernog diplomatu, kao njegovog nasljednika, piše Rojters. Tužioci su prije par dana, nakon pretresa kancelarija vladajuće Narodne partije …\nNaoružani napadač otvorio je vatru i ubio nekoliko ljudi na univerzitetu u gradu Ural u Permu, oko 1400 kilometara istočno od Moskve, prije nego što je uhapšen. Istražni odbor u saopštenju je objavio da je osam ljudi poginulo u napadu 20. septembra prije nego što je napadač ranjen prilikom hapšenja. …\nDEMONSTRACIJE ZBOG KOVID MJERA SINOĆ U LJUBLJANI\nDemonstranti su protestvovali ispred Parlamenta u Ljubljani juče zbog pooštrenih mjera uvedenih protiv širenja korona virusa. Slovenska policija upotrijebila je sinoć vodene topove i suzavac kako bi rastjerali hiljade ljudi koji su protestovali protiv mjera u vezi sa COVID-19. Vlada ove zemlje pooštrila je protivepidemiološke mjere pa je tako od juče takozvani …\nPRVA ZEMLJA U EU KOJA UVODI OBAVEZNE KOVID – POTVRDE\nObavezno posjedovanje zdravstvene zelene propusnice, postaće obavezno za sve radnike u Italiji u javnom i privatnom sektoru. Zdravstvena zelena propusnica predviđa da je osoba vakcinisana barem jednom dozom protiv koronavirusa, da se nedavno oporavila ili da je negativna. Italija bi tako mogla postati prva evropska zemlja u kojoj će covid-propusnica biti …\nPUTIN U SAMOIZOLACIJI\nRuski predsjednik Vladimir Putin nalazi se u samoizolaciji. On je bio u kontaktu sa osobom zaraženom korona virusom, pa je s toga upućen na dvonedeljni karantin. Putin je na sastanku sa paraolimpijskim sportistima rekao da u njegovim okruženju ima osoba koje se bore sa korona virusom te da će možda i on …\nŠKOTSKA UVODI ČETVORODNEVNU RADNU NEDELJU\nŠkotska uvodi četvorodnevnu radnu nedjelju, ranije su to uradili Island i Novi Zeland. Ovo pravo moći će da koriste određene grupe, poput roditelja sa malom djecom i to neće uticati na njihove prihode, jer će primati punu platu, kao kada bi radili 40 časova nedjeljno. Ova mjera nije bezuslovna, ideja je da …


Dezinformacije i dalje na mrežama - 381 vesti\nDezinformacije i dalje na mrežama\nBy RedakcijaPosted on March 2, 2019 March 2, 2019\nU poslednjoj nedelji februara, Evropska unija je objavila zvanično saopštenje – kompanije Facebook, Twitter i Google nisu učinile dovoljno da na svojim platformama podignu barijere za širenje dezinformacija.\nPodsetimo, krajem prošle godine postignut je dogovor i potpisan sporazum koji obavezuje vlasnike popularnih društvenih mreža da naprave plan za povećanje transparentnosti i ukidanje lažnih naloga. Kompanije su to učinile na dobrovoljnoj bazi, sa željom da se prikažu kao borci za istinu. Rezultati Evropske komisije iz januara, međutim, pokazuju da nije urađeno očekivano.\nVlasnici platformi nisu obezbedili dovoljno podataka koji potvrđuju da su nove politike i alati za praćenje primenjeni u dogovoreno vreme, kaže se u izveštaju. Članice Evropske unije nisu angažovale potrebne resurse da se plan sprovede, niti su u svojim pojedinačnim izveštajima pružile dovoljno dokaza o rezultatima mera koje su preduzele.\nNijedna kompanija, takođe, a navedene su Facebook, Twitter i Google, nije dostavila dovoljno informacija o napretku. Evropska komisija vrši pritisak da to urade što pre, a svakako pre izbora za Evropski parlament u maju, kad bi stvari za aktuelna tela mogle da se komplikuju.\nNije tajna da su zvaničnici u Evropskoj uniji i Sjedinjenim Američkim Državama, kad govore o širenju lažnih vesti, najviše zainteresovane za njihov uticaj na rezultate demokratskih izbora. Pored lažnih vesti, posebno se proučava “uticaj stranog faktora”, koji se putem mreža brzo i lako širi.\nŠta će se dogoditi ako se vlasnici društvenih mreža i dalje budu oglušavali o molbe i zahteve za ozbiljniju akciju? Upućeni navode da bi moglo da dođe do izvesnog stepena regulacije. Nepopularna mera koja zadire u domen poštovanja prava na slobodne komunikacije bila bi regulisana pažljivo promenom propisa Evropske unije u ovoj oblasti.\nTag: dezinformacije društvene mreže Evropska Unija informisanje lažne vesti\nPrevious post: Proleće 1961. godine, u Beogradu\nNext post: Strah od Kine i 5G mreže


Krizni štab: Još 279 pozitivnih u Srbiji, 12 preminulo od posledica virusa Covid-19 – Okvir\nKrizni štab: Još 279 pozitivnih u Srbiji, 12 preminulo od posledica virusa Covid-19\nU Srbiji je u prethodna 24 sata od 6915 testiranih osoba, kod njih 279 je potvrđeno prisustvo virusa, nažalost 12 osoba je preminulo od posledica korona virusa i 154 osobe se trenutno nalazi na respiratorima, rečeno je na konferenciji za novinare Kriznog štaba Vlade Srbije.\nKrizni štab Vlade Srbije od danas će svakodnevno ponovo imati redovne konferencije za novinare na kojima će obaveštavati javnost o epidemiološkoj situaciji na nivo Srbije.\nPredsednica Vlade Ana Brnabić je naglasila da je to veoma važno, kako bi se između ostalog svakodnevno čuo apel za pridržavanje mera prevencije.\nBrnabić je istakla da je u poslednje vreme došlo do velikog kašnjenja sa rezultatima testiranih, zbog čega će se u narednom periodu fokusirati na broj pregledanih i hospitalizovanih na dnevnom nivou. Inače, kako je rekla oko 180 hiljada testova ima još na lageru u Srbiji kao i dovoljan broj respiratora i zaštitne opreme.\nEpidemiolog Goran Stevanović je rekao da je i dalje veliki broj pacijenata koji se javljaju u kovid ambulante, a da je u prethodna 24 sata 159 osoba u Srbiji hospitalizovano.\nOn je istakao da za sada zdravstveni sistem uspeva da ispuni potrebe za hospitalizacijom, kao i da čak trećina pregeldanih pacijenata zahteva bolničko lečenje.\nImunilog Srđa Janković je rekao da je situacija takva da od nas zavisi kako će se razvijati u narednom periodu i koliko ćemo se odgovorno pridržavati preventivnih mera.\nZaključak Kriznog štaba je da je trenutna epidemiološka situacija kompleksnija nego u aprilu i da niko nije očekivao da će virus uspeti da opstane i tokom letnjih meseci.\nI narednih dana će se razmišljati o novim restriktovnim merama, ali je cilj da se protiv korona virusa borimo zajedničkom odgovornošću, a ne uvođenjem zabrane kretanja.\nU naredna dva dana će se razmatrati uvođenje obaveze nošenja zaštitne maske kako u zatvorenom, tako i na otvorenom prostoru, kao i zabranu organizovanog okupljanja. Ove mere, ako budu usvojene, važiće na čitavoj teritoriji Srbije.\nRadnici “ Zastava oružje“ od danas na kolektivnom odmoru\nU Kragujevcu ponovo bez izveštaja o novozaraženima\nOsnivač Depeche Mode-a, klavijaturista Endi Flečer preminuo u 60\nBivši šef Formule 1 uhapšen zbog posedovanja pištolja u avionu\nĐilas: Srbija ne sme ostati izolovana\nDvodnevni samit o Ukrajini u ponedeljak u Briselu\nRHMZ izdao upozorenje na veliku količinu padavina\nUkrajinci raketiraju naseljena mesta u regionu Zaprožja


Šutanovac: Ne planiramo nikakvu saradnju sa SNS - IndeksOnline.rs\nNaslovna ISTAKNUTO Šutanovac: Ne planiramo nikakvu saradnju sa SNS\nŠutanovac: Ne planiramo nikakvu saradnju sa SNS\nBEOGRAD – Predsednik Demokratske stranke Dragan Šutanovac poručio je danas na sednici Glavnog odbora stranke da nikakva saradnja DS i SNS nije u planu i da neće ni biti u planu.\nTo, kaže, neće omesti politički rad DS, koji će, poručio je, nastaviti sa parlamentarnom i vanparlamentarnom borbom.\n“U poslednje vreme DS napadaju, kao i 90-ih, i vlast i opozicija, ali branimo se sa istom i većom energijom, sa više predloga zakona i više vere da Srbija mogu da vode pristojni ljudi”, rekao je Šutanovac.\nKako je rekao, ocigledno je postoje dve Srbije, “njihova u kojoj je blagostanje, neracionalna, i druga, racionalna, prava Srbija, koja je na kolenima, sa privredom u kolapsu, uz niske plate i penzije”.\nDemokrate će, kaže, nastaviti da predlažu izmene zakona za koje smtaraju da mogu dadoprinesu boljitku života građana, među kojima su izmene Zakona o radu, o socijalnoj zaštiti, kao i nove zakone o vojsci i odbrani, udžbenicima, uz set poreskih zakona.\nKad je reč o promeni Ustava, Šutanovac kaže da je DS prredložio izmene u oblasti pravosuđa, koje su “najmanji zajednički sadražalac” i koje bi mogle da se usvoje u kratkom roku.\nŠutanovac je najavio da će DS biti uz radnike, vojnike, policajace… koji su rešili da na ulici traže svoja prava i pozvao članove da, svako u svom mestu, uzmu učešće u tim proteeestima.\nTakođe je najavio da će DS krenuti među građane, a prvi skup zakazan je za ponedeljak u Vršcu.\nNavodeći da je Srbija na začelju regiona kad je reč o stopi ekonomskog rasta, Šutanovac je rekao da je Srbija postala ekonomski zmaj od papira, a da vlast kroz lažne statistike prikazuje imaginarne rezultate.\nDodao je da smo u poslednja dva meseca vodili dva “rata” – ekonomski sa Hrvtskom, kao i diplomatski sa Makedonijom, koji je nazabeležen u odnosnima dve prijateljske, susedne države.\nStranka je održala 56 skupština u Srbiji i izabrala odbore, rekao je Šutanovac poručivši da ne veruje da bilo koja stranka ima takav kapacitet.\nPrethodni tekstŠtrajk se nastavlja u Goši, obećani novac nije uplaćen\nSledeći tekstU Ostružnici zaplenjeno osam kilograma narkotika


Univerzitetski centar od sredine oktobra\nNaslovnica Južni Sandžak Berane Univerzitetski centar od sredine oktobra\nBerane – Prostor površine od 4.100 kvadratnih metara biće u funkciji od sredine narednog mjeseca, dok će amfiteatarski dio površine oko 2.000 kvadrata sačekati neka, u finansijskom pogledu, bolja vremena.\nIako je akademska godina formalno već počela, fakulteti državnog univerziteta u Beranama i dalje su u „nužnom“ smještaju. Nakon požara u poslovnom centru „Evropa“, morali su se seliti na više lokacija, odnosno prostora u vlasništvu opštine i drugih ustanova i institucija i na taj način premostiti period do završetka gradnje univerzitetskog centra, u užem dijelu grada.\nPrema informacijama dobijenim iz Direkcije za javne radove, koja je investitor, i opštinske uprave, radovi su u završnoj fazi i sasvim je izvjesno da će najveći dio ovog jedinstvenog kompleksa biti spreman za useljenje fakulteta već 15. oktobra. Kabineti i dio radnih prostora, neophodnih za nesmetano odvijanje svakodnevnih aktivnosti studenata, profesora i ostalog nastavnog i tehničkog osoblja, biće do tada opremljeni, a samim tim univerzitetski centar će početi da radi kako je i planirano.\n– Univerzitetski centar je prirodni nastavak jedne od kratkoročno, a naročito dugoročno najisplativijih investicija u istoriji Berana – otvaranja fakulteta crnogorskog univerziteta.\n– Činjenica da na njima studira više od 600 mladih, ne samo sa područja Vasojevića, nego i iz cijele Crne Gore, pa i Srbije i okruženja, učinila je grad bitno drugačijim, a aktuelnu i svaku narednu vlast obavezala na stalno unapređenje razvojnog koncepta koji neće determenisati naslijeđeni provincijalizam i politikantsko preživljavanje od jednog do drugog izbornog ciklusa – naglašava gradonačelnik Vuka Golubović.\nOd sredine narednog mjeseca biće upotrebljiv prostor od ukupno 4.100 kvadratnih metara dok će anfiteatarski dio od oko dvije hiljade kvadrata sačekati neka, u finansijskom pogledu, bolja vremena. Tada će, kako se predviđa, biti stvoreni i veoma dobri uslovi za druge akademske aktivnosti, unutar organizacionih formi tipa kulturnog i sportskog studentskog centra, edukativnih radionica i drugih vidova pune socijalne integracije studentske populacije u lokalnu zajednicu.\nŠto se ostalih kapitalnih investicija tiče, Golubović naglašava da se ni od jedne nije odustalo, ali će dinamika realizacije biti nešto sporija od planirane. Radovi na izgradnji sportske dvorane ne dovode se u pitanju, a od revitalizacije beranskog aerodroma lokalna vlast, makar u zadnje dvije godine, nije niti namjeravala da odustane. U neprekidnoj je poslovnoj komunikaciji sa dvije zainteresovane kompanije iz Turske. Golubović podsjeća:\nBez „crnih tačaka“\n– Odlukom Vlade, aerodrom je stoprocentno vlasništvo opštine, a koncept javno – privatnog partnerstva imao je punu podršku bivšeg premijera Đukanovića, a dobio je i od aktuelnog Lukšića. Na nivou lokalne uprave formirali smo stručno – administrativni tim koji je već predložio nekoliko modela i uradio pregovaračku platformu, kao osnov za poslovno komuniciranje sa zainteresovanim kompanijama. Od radikalne rekonstrukcije i definitivne revitalizacije aerodroma, dakle, ne odustajemo, jer bez tog vitalnog objekta i novog putnog koridora od Bara do Boljara, bez obzira da li će biti auto-put ili brza saobraćajnica, teško je zamisliti intenzivniji i sveobuhvatniji razvoj crnogorskog sjevera.\nUporedo sa kapitalnim, finansijski i organizaciono, lagano se zaokružuju i takozvane tekuće investicije u gradsku i seosku infrastrukturu. Prioritet je, svakako, rekonstrukcija oštećenog mosta na Limu. Radovi su počeli prije nekoliko dana i trebalo bi da se okončaju najkasnije do kraja oktobra. Prije jesenjih kiša dodatno će se ojačati i vodoutvrde koje bi od bujica trebalo da zaštite najveći dio naselja u priobalnom pojasu Berana. Na seoskim područjima saniraju se evidentirane ,,crne tačke“ na putnoj, vodovodnoj i elektrodistributivnoj infrastrukturi.\nDeponija na reviziji\nRevizija glavnog projekta regionalne deponije Vasova voda je u toku, a u proceduri je u skladu sa zakonom i odabir strateškog partnera i izvođača radova.\n– Obavljene su sve analize, mjerenja, dobijene saglasnosti referentnih ustanova i institucija i nema nijednog razloga za odustajanje od tog značajnog projekta.\nNiti ima, niti će biti novih rješenja, jer se samo čeka građevinska dozvola resornog ministarstva. Prema dosadašnjoj dinamici odvijanja ovog vrlo složenog posla i još složenijih procedura koje moraju biti poštovane, izdavanje dozvole očekujemo najkasnije do kraja oktobra. Nakon toga, u posao vrijedan više od šest miliona eura biće uvođeni izvođači radova i strateški partner, a prva etapa je sanacija postojećeg stanja deponije u skladu sa najvišim ekološkim, zdravstvenim i ekonomskim standardima – kaže predsjednik opštine Vuka Golubović.


Šta donose izmene Zakona o eksproprijaciji, kome odgovara a zašto ga drugi kritikuju - Izazov\nŠta donose izmene Zakona o eksproprijaciji, kome odgovara a zašto ga drugi kritikuju\nRadio-televizija Srbije\t 24. novembra 2021. 20:05\nU Skupštini Srbije se govorilo, mada se van nje više raspravljalo o zakonima koji su u proceduri. Zakon o eksproprijaciji, za koji je traženo da bude povučen iz procedure, obrazložio je ministar poljoprivrede.\nBranislav Nedimović braneći nova rešenja pred poslanicima kaže da se izmenama određuje da predmet ne mogu biti svi oblici svojine pa i nepokretnosti u javnoj svojini što do sada nije bio slučaj.\n"Dosadašnja upravna sudska praksa stala je na stanovište da nepokretnosti u javnoj svojini moraju biti predmet eksproprijacije, a ne administrativnog prenosa kako je do sada bilo, koji bi se vršio najčešće bez naknade, kako se pogrešno tumačio član 70 zakona", napominje Nedimović.\nProtivnici predloženog zakona tvrde da je poguban jer, kako kažu, predviđa otimanje imovine građana zarad pogubnih projekata i državnih sporazuma. Govore i da se zakon donosi kako bi se eksproprijacija omogućila kompaniji "Rio Tinto" i drugom privatnom kapitalu.\nDirektorka Centra za ekoligiju i održivi razvoj i koordinatorka za Poglavlje 27 Nacionalnog Konventa, Nataša Đereg ukazuje na to da je sporna izmena koja kaže da svi postupci postaju hitni.\nPrema njenim rečima, Vladi se daje mogućnost da potpuno neograničeno po svom nahođenju bez ikakavih kriterijumima određuje javni interes i projekte od javnog značaja.\n"Eksproprijacija je već omogućena u slučaju eksploatacije mineralnih sirovina, a sada će se proširiti i na druge oblasti", ističe Đeregova.\nIz Mreže za restituciju poručuju da su mnogi zloupotrebili usađeni strah građana kod promene imovinskih zakona. Podsećaju da je Zakon o eksproprijaciji donet 1995. godine bio drugačiji od svih u prethodnih pola veka a koje je Komunistička partija zloupotrebljavala kako bi otimala imovinu – bez ikakve ili uz simboličnu naknadu.\nMile Antić iz Mreže za restituciju kaže da to udruženje zakon iz 1995. tretira kao prvi propis koji je uveo tržišnu naknadu za oduzetu imovinu i ukinuo, kako naglašava, strašnu zloupotrebu da se u tzv. javnom interesu mogu graditi za privatni interes poslovno-stambeni objekti.\n"Onog trenutka kada je uvedeno da se može samo za određene interese – javni interes utvrđen zakonom ili odlukama Vlade – izvršiti eksproprijacija i da se naknada ne može, što je u skladu sa Ustavom, biti niža od tržišne cene, zloupotreba i njena mogućnost drastično se smanjila", smatra Antić.\nPravo svojine i to privatne, zadružne i javne, garantovano je Ustavom Srbije, pa ako se ovim izmenama zaista krši najviši pravni akt, o tome merodavnu odluku može da donese i Ustavni sud. Poslednje izmene Zakona bile su 2009. godine, a sledeće godine Ustavni Sud potvrdio je njegovu ustavnost.


Poskupljuju vrtići u Novom Sadu - Razliku u ceni pokriva Grad\nPo Rešenju o utvrđivanju ekonomske cene programa vaspitanja\ni obrazovanja u Predškolskoj ustanovi „Radosno detinjstvo”, donetom 31. decembra 2018, celodnevni boravak u vrtićima ove godine poskupljuje s 22.500 dinara na 23.500, a poludnevni s 8.181,82 dinar na 8.545,45.\nPo računici po kojoj Grad novcem iz budžeta pokriva 80 odsto ekonomske cene, roditelji dece uzrasta od šest meseci do pripremnog predškolskog programa trebalo bi da plaćaju 4.700 dinara umesto 4.500 za 11 sati boravka, a 1.709,09 dinara umesto 1.636,36 za četiri sata. Za predškolce bi pak izdvajali 204 dinara više, iliti 4.264 dinara. Međutim, po Rešenju o finansijskoj podršci za period od 1. januara do 31. decembra 2019. razliku u ceni ponovo će pokriti Grad, tačnije Gradska uprava za socijalnu i dečju zaštitu, za šta je namenila 158.100.000 dinara, tvrde iz kabineta gradonačelnika, prenosi Dnevnik.\nPodsećamo na to da su cene poslednji put menjane u julu prošle godine, ali da je poskupljenje i tada palo na teret Gradske uprave za socijalnu i dečju zaštitu da se ne bi odrazilo na materijalni položaj roditelja, odnosno staratelja.\nOdlukom o budžetu Grada Novog Sada za 2019. godinu, za sufinansiranje boravka dece u vrtićima planirano je ukupno 573.720.000 dinara, od čega 144.000.000 za besplatan boravak kategorija koje ostvaruju to pravo, 158.100.000 dinara za finansijsku podršku boravka u PU „Radosno detinjstvo”, kao što smo napomenuli, a 271.620.000 za mališane upisane u privatne vrtiće.


Ministar inostranih poslova Bosne i Hercegovine Igor Crnadak učestvuje u Kuvajtu na Ministarskom sastanku Globalne koalicije za borbu protiv ISIL-a\nMinistar inostranih poslova BiH Igor Crnadak učestvovao je 13. februara 2018. godine, na poziv zamjenika premijera i ministra inostranih poslova Države Kuvajt Sheikh Sabah Khalid Al-Hamad Al-Sabah, na Ministarskom sastanku Globalne koalicije za borbu protiv ISIL-a, koji se održava u Kuvajtu.\nMinistarski sastanak u Kuvajtu je otvoren govorima kuvajtskog ministra inostranih poslova Sheikh Sabah Khalid Al-Hamad Al-Sabah i državnog sekretara Sjedinjenih Američkih Država Rexa Tillersona.\nPrije početka Ministarskog sastanka, ministar Crnadak susreo se sa državnim sekretarom SAD-a Rexom Tillersonom.\nPrije obraćanja učesnika Ministarskog sastanka prezentovan je najnoviji izvještaj o situaciji na terenu i vojnim uspjesima Koalicije protiv ISIL-a u posljednjih godinu dana na teritoriji Sirije i Iraka.\nTokom svog obraćanja, ministar Crnadak obavijestio je učesnike da BiH ostaje snažno opredijeljena da bude dio globalne borbe protiv terorizma. On je naglasio da će BiH nastaviti da podržava Koaliciju u diplomatskom i političkom smislu, ali i, u skladu sa svojim mogućnostima, u formi materijalne pomoći, nakon dosadašnjih donacija od ukupno oko 1100 tona municije za iračku vojsku.\nMinistar Crnadak je predstavio i dosadašnje zakonodavne aktivnosti BiH na polju sprečavanja odlaska na strana ratišta, strategije za prevenciju i borbu protiv terorizma i onemogućavanja finansiranja terorističkih aktivnosti.\nNa kraju govora, pozivajući na stalnu potrebu poboljšanja saradnje između zemalja Koalicije, ministar Crnadak je naveo da represija sama ne može zaustaviti širenje opasnih ideologija, već da je uporedo potrebno raditi na smanjenju siromaštva, poboljšanju obrazovanja, kao i kontinuirano raditi na jačanju saradnje u vezi političkih, ekonomskih i bezbjednosnih pitanja, koji su ključni pokazatelji koji govore o spremnosti društva za borbu protiv radikalizma i terorizma.\nNa Ministarskom sastanku su učestvovali predstavnici 68 zemalja, te predstavnici EU, NATO-a i INTERPOL-a.


Govedarica: Vidjet ću da li ću se ponovo kandidovati – Fokus.ba\nGovedarica: Vidjet ću da li ću se ponovo kandidovati\nPredsjedništvo SDS-a je danas pružilo podršku njihovom članu i ministru sigurnosti BiH u tehničkom mandatu Draganu Mektiću, ali su naveli da nije stav SDS-a da BiH treba da uđe u NATO savez, čemu se protive\nGlavni odbor Srpske demokratske strake (SDS) će 21. aprila u Istočnom Sarajevu razmatrati konačni tekst kriterija za unutarstranačke izbore.\nPredsjednik SDS-a Vukota Govedarica tvrdi da još nisu razgovarali o imenima kandidata za stranačkog lidera, kao i da će “vidjeti” da li će se on ponovo kandidovati.\n– Nemamo još istaknutih kandidatura, jedna je bila najavljena, ali zvanično u stranku još nije došla ni jedna kandidatura – rekao je Govedarica novinarima, nakon sjednice Predsjedništva SDS-a.\nPredsjedništvo SDS-a je danas pružilo podršku njihovom članu i ministru sigurnosti BiH u tehničkom mandatu Draganu Mektiću, ali su naveli da nije stav SDS-a da BiH treba da uđe u NATO savez, čemu se protive.\nČlanove Predsjedništva SDS-a danas je, kako je kazao, šef kluba poslanika SDS-a u Narodnoj skupštini RS-a Miladin Stanić obavijestio o nedavnom sastanku kod predsjednice Republike Srpske Željke Cvijanović o 9. januaru te smatraju da “dan RS treba da bude definisan posebnim zakonom, a ne kroz Zakon o praznicima”.


Podžić: Pojačano informisanje u jedinica OSBiH\nTanjug 27. decembra 2021. 12:55\nSARAJEVO – Povodom aktuelne situacije u BiH i najava povlačenja nadležnosti u oblasti vojske sa državnog na nivo Republike Srpske, ministar odbrane u Savetu ministara BiH Sifet Podžić je izjavio da je s tim u vezi pojačano informisanje u jedinicama OSBiH.\nOn je rekao da je Zakon o odbrani BiH jasan i da Oružane snage mogu biti organizovane samo po ovom zakonu, a da bi sve drugo kao što je anketiranje, mobilizacija, obučavanje bilo, kako je rekao, „teško krivično delo“.\n„Siguran sam da će i u ovoj zemlji i treći stub vlasti da funkcioniše, a postoji neko ko sve ovo beleži”, rekao je Podžić novinarima u Sarajevu.\n“Većina odluka je u nadležnosti Predsedništva. Ima zastoja i ima ometača, ali bih rekao da je to manje važno i manje nas pogađa od onoga što mi nemamo usvojen budžet i funkcionišemo na osnovu privremenog finansiranja“, rekao je Podžić.\nProblem je, dodao je, i standard zaposlenih vojnika sa srednjom stručnom spremom koji se nalaze u zaista nezavisnoj poziciji, kako da prežive i prehrane svoje porodice.\nOdgovarajući na pitanje sarajevske N1 tv. kakav je interes mladih ljudi da se priključe Oružanim snagama s obzirom na tešku ekonomsku situaciju, Podžić kaže da je slična pitanja i sebi postavljao.\n“Ohrabrilo me kada sam prošle sedmice obišao naše kasarne, da ipak ljudima nije osnova samo novac, ima puno onih koji vole poziv i spremni su na teške žrtve”, kazao je.\nPosžić je negirao da u kasarnama nema grejanja.\n“U kasarnama ima grejanja, imali smo situaciju gde je usled rasta cena energenata bilo dobavljača koji su sa nama imali sklopljene ugovore, gde su na osnovu skoka cena nudili anekse. Mi se nismo složili i tražili smo one koji su bili drugi ili treći na redu. Pre 10-tak dana je počelo redovno snabdevanje u kasarnama tako da nemamo problema sa grejanjem“, naveo je Podžić.\nRuski ambasador u SAD: Moj ostanak ovde uslovljen vizama za…\nAntonov: Moj ostanak u SAD uslovljen vizama za Amerikance


Hyper-Sub: Brod i podmornica u jednom - BIGportal.ba\nSve je više inovacija koje bi u budućnosti mogle da promene tradicionalna iskustva, a jedna od njih je i Hyper-Sub kompanije HSP Technologies.\nNaime, radi se o plovilu koje može da služi i kao čamac, i kao podmornica koja može da spusti do nezanemarljive dubine. Tako plovilo može da se nađe i ispod površine vode, a radi se o čamcu solidnih razmera, budući da u dužinu meri skoro 14 metara, te teži skoro 14 tona. Kreće se uz pomoć dva Yanmar dizel motora koji imaju po 480 konjskih snaga, a može da razvije brzinu od oko 62 kilometra na sat, te da zaroni na dubinu od oko 365 metara.\nNajveća prednost je to što može dugo da se kreće pod vodom, budući da ima sposobnost da obnavlja baterije i količine kiseonika, te posada može udobno da ostane pod vodom do 12 sati, a najduže do 96 sati– u hitnim situacijama.\nKako tvrde kreatori podmornica uspešno štiti i od promena pritiska pod vodom, te uslova u okruženju, što je čini savršenim kandidatom za sve one koji vole da se kreću kako iznad, tako i ispod vode.


Po ugledu na SAD i Mađarsku: Austrija se povlači iz globalnog sporazuma o migrantima – Haber.ba\nPo ugledu na SAD i Mađarsku: Austrija se povlači iz globalnog sporazuma o migrantima\nAustrija će se povući iz globalnog sporazuma UN o migrantima, najavljeno je u Beču.\nSebastian Kurz - AFP.fr\nNa današnjoj sjednici vlade biće donijeta odgovarajuća odluka, najavili su kancelar Sebastian Kurz i vicekancelar Heinz-Christian Strache.\nAustrija će slijediti primjer SAD i Mađarske.\nZvanični Beč neće potpisati ovaj dokument zbog suštinskih neslaganja i neće uputiti zvaničnog predstavnika na konferenciju u Marakeš, čije je održavanje predviđeno u decembru.\nU Beču smatraju da Sporazum neodgovarajućim za regulisanje migrantskog pitanja, strahuju za gubitak suvereniteta u migrantskoj politici i “brisanje” razlike između legalne i ilegalne migracije, prenosi “Tanjug”.\nPosebno vlada zastupa stav da taj pakt ne uvažava ljudska prava.\nAustrija će i na glasanju u Generalnoj skupštini UN septembra iduće godine, kako je najavljeno biti uzdržana i predaće izjavu UN, kojom će tražiti da se zabilježi stav vlade.\nTeme:Austrija, izdvojeno, migranti, sporazum


Predstavljamo vam novu publikaciju ,,Inovacije u izmenjenom poslovnom okruženju“ | ICT Hub\nPozivamo vas da preuzmete publikaciju ,,Inovacije u izmenjenom poslovnom okruženju“ koju je kreirao ICT Hub je u podršku Kabineta Ministra za inovacije i tehnološki razvoj Vlade Republike Srbije.\nO promeni, inovaciji i tehnološkim startapima, u svetu pandemijske krize, kao i post-pandemijskoj realnosti, u nastavku pišu autori koji se ovim temama najpre bave kao praktičari, a svoja zapažanja formulišu na osnovu iskustva iz radne svakodnevice. U pitanju su stručnjaci koji su podigli nacionalni inovacioni ekosistem i koji kontinuirano rade na njegovom razvoju i unapređenju.\nZahvaljujući tome, kompanije svih veličina danas imaju na raspolaganju efikasne mehanizme za poslovanje u okvirima koje nameće Covid19 kriza i borbu sa njenim posledicama.\nTekstovi su prema svojim tematskim okvirima podeljeni u tri kategorije, ali imaju istu ideju u svojoj osnovi: spremnost na promenu, razumevanje inovacije i negovanje startap kulture će u godinama pred nama imati veći značaj nego ikad do sad.\nPublikacija je izrađena u okviru projekta ,,Izgradnja inovacionog potencijala ključnih aktera u poslovnoj zajednici Srbije” koji je finansiran od strane Kabineta Ministra za inovacije i tehnološki razvoj Vlade Republike Srbije, a implementiran od strane ICT Hub-a.


Engrotuš ima velike planove u Srbiji - Retail Serbia\nEngrotuš ima velike planove u Srbiji\nU sledećih pet godina Engrotuš planira otvoriti 100 trgovina u Srbiji, i već poseduje trideset lokacija, a planira kupiti još dvadeset. Do kraja godine kompanija će otvoriti 15 novih trgovina u Srbiji, Bosni i Hercegovini i Makedoniji.\nU sredu 16 aprila. trgovinski lanac Engrotuš iz Celja (u Srbiji Tuš d.o.o. - Beograd) će otvoriti supermarket u Somboru, a početkom maja kompanija planira otvoriti još dva supermarketa, jedan u Novom Sadu a drugi u Štipu - Makedonija, potvrdila je PR kompanije Anja Marjetić.\nVeć postoje četiri Engrotuš trgovinska centra u BiH, a procenjena vrednost ovogodišnjih ulaganja u tržišta Srbije, BiH i Makedonije se procenjuju na 80 miliona evra . Rezultat tih ulaganja će biti 500 novih radnih mesta.


Prema Parlićevim rečima svi niški hoteli su rasprodati, a još po koje mesto može da se pronađe u nekom od manjih hostela i prenoćišta. Rasprodata su, dodao je Parlić, i skoro sva mesta za doček Nove godine u kafanama.\n"Pored gostiju iz Bugarske koji tradicionalno u velikom broju dolaze u Niš, imaćemo za doček Nove godine i dosta gostiju iz Grčke", rekao je Parlić.\nUgostitelj Zorislav Stanković rekao je za agenciju Beta da strani turisti dolaze u Niš prvenstveno zbog odlične hrane i muzike, a potom i zbog toga što je u našim kafanama dozvoljeno pušenje.\nOn je rekao da se cena dočeka Nove godine u kafanama u Nišu nije menjala poslednje tri, četiri godine i iznosi između 40 i 60 evra po osobi.\n"Kompletne smeštajne kapacitete za doček Nove godine prodali smo još maja meseca, a već sada imamo zahteve klijenata iz Bugarske za prodaju smeštaja za doček 2019. godine", rekao je Spasić za agenciju Beta.\nOn je kazao da su i vlasnici manjih hotela i apartmana u Nišu uspeli da prodaju sve smeštajne kapacitete, i to još brže nego prethodnih godina.\n"Cena smeštaja u Nišu nije se menjala poslednjih par godina i jeftinija je u odnosu na Beograd za oko 40 odsto. Smeštaj koji u Beogradu košta 70 evra, u Nišu košta 50 evra", izjavio je Spasić.\nPrema njegovim rečima, dobar rad niškog aerodroma i uspostavljanje međunarodnih linija doprineli su boljoj popunjenosti niških hotela i hostela, ali su gradu potrebne i dodatne manifestacije da bi smeštajni kapaciteti bili popunjeni tokom čitave godine a ne samo za doček Nove godine.